ועדת הכספים, כנסת 25, פרוטוקול מספר 244, 2023-11-15 00:00

משה גפני: אני ממשיך לנושא הבא על סדר היום

משה גפני:  בבקשה, חברת הכנסת אורית פרקש

אורית פרקש הכהן: בוקר טוב, אדוני היושב ראש, אני רוצה להגיד כמה דברים

אורית פרקש הכהן:  היום צפוי להיות לנו דיון באישור של העברות בסכום של למעלה משני מיליארד שקל, ממה שראיתי, כשיש לנו עוד העברות שתקועות, ואני רוצה לפנות אליך, אדוני היושב ראש, שכל כך מקפיד בכבודה של ועדת הכספים החשובה ועל החשיבות שיש לשקיפות ולפיקוח פרלמנטרי

אורית פרקש הכהן:       לפני שלושה שבועות, ב-30 באוקטובר, הגיע לפה שר האוצר וביקש ממך שאנחנו, חברי הוועדה, נאשר לו דחייה בהוראת סעיף 3א1 בחוק יסוד משק המדינה, שחייב אותו להתייצב פה ב-1 בנובמבר לפי החוק החדש שהוא עצמו תיקן, להציג בפני ועדת הכספים דוח הפרשים שבו הוא מראה שתחזית משרד האוצר לתקציב של שנת 2024 לא תואמת את התחזיות, להציג לנו תכנית מאזנת ושינוי בסדרי עדיפויות, והוא אמר שהוא מבקש דחייה

אורית פרקש הכהן:  אנחנו לא הסכמנו, פה אחד, כל חברי הוועדה הזו, סירבנו לתת לשר האוצר את הדחייה הזו, כי מה? וגם אתה היית פה ביחד בהחלטה הזאת, אמרנו לשר האוצר שזו בדיוק מטרת הסעיף, שהוא צריך להגיע לפה להראות לנו איך הממשלה משנה סדרי עדיפויות כשהגירעון מעמיק, מה אתם הולכים לעשות ואנחנו צריכים לבדוק שאכן הממשלה משנה את סדרי העדיפויות שלה, שאכן אנחנו מסיטים כספים מיותרים, שאנחנו סוגרים משרדים מיותרים

אורית פרקש הכהן:       מה התאריך היום? הנה אנחנו ב-15 בנובמבר, שר האוצר לא פועל לפי חוק, לא הגיע לכאן דוח הפרשים, לא הגיעה לכאן תכנית מאזנת, ומה אנחנו עושים? אנחנו ממשיכים לאשר העברות תקציביות

אורית פרקש הכהן:  אתה מעלה לכאן העברות בשני מיליארד שקלים, העברות ב-1

אורית פרקש הכהן: 3 מיליארד שקלים עדיין לא עולות לאישור ועדת כספים, 370 מיליון שקל לבתי המלון שמארחים מפונים לא עולות לוועדה הזאת כי המקור שלה הוא כספים קואליציוניים שלא נאה בעיני חלק מחברי הממשלה להשתמש בהם

משה גפני: אבל את לא תאריכי עכשיו

אורית פרקש הכהן: עכשיו אני שואלת אותך, למה אתה מעלים עין מזה? התפקיד שלנו פה הוא לוודא שהממשלה משנה סדרי עדיפויות

משה גפני: מאה אחוז, ואמרת

אורית פרקש הכהן: שר האוצר לא מקשיב לפקידי משרדו, פרסם תכנית שבה הוא בעצם - - -      

משה גפני: מה את מגנה על פקידי משרדו? שהם יחליטו איפה מקצצים ואיפה לא מקצצים

אורית פרקש הכהן: לא, אני מגנה על כספי משלם המיסים

אורית פרקש הכהן:  הוא מפרסם תכנית שבה הוא מעמיק את הגירעון, מי ישלם את כל הכסף הזה?      

משה גפני: תודה, אורית

אורית פרקש הכהן: הלוחמים יחזרו הביתה ויקבלו מיסים?      

משה גפני: תודה רבה, מספיק

אורית פרקש הכהן: אני מבקשת שאתה תעמוד על קיום הוראות החוק

משה גפני: מאה אחוז, אני אעשה מה שאני חושב שצריך

אורית פרקש הכהן: אין פה קואליציה ואופוזיציה, ואני אעמוד על הדברים האלה למרות שאני מהקואליציה

אורית פרקש הכהן:  אני מבקשת שתעמוד על קיום הוראות החוק

משה גפני: תודה

אורית פרקש הכהן: אני מבקשת ששר האוצר יגיע לפה ושראש הממשלה יתאפס על עצמו ושיציג לנו את דוח ההפרשים ואת שינוי סדרי העדיפויות

משה גפני: תודה רבה

משה גפני:  כן, ולדימיר

ולדימיר בליאק: תודה רבה

ולדימיר בליאק:  קודם כל למען הסר ספק אני מצטרף לגמרי לדבריה של אורית

משה גפני: מאה אחוז, רק לא באריכות

אורית פרקש הכהן: למה לא באריכות? אני רוצה להסביר במה מדובר

ולדימיר בליאק: אני הארכתי פעם? ככה אתה מכיר אותי? לפני שבוע, עשרה ימים, הכנסת והממשלה קיבלו החלטה על פיצוי למפונים בפינוי עצמי של 200 שקל למבוגר ו-100 שקל לילד

ולדימיר בליאק:  אתמול קיבלתי מספר פניות מהמפונים בכל רחבי הארץ שהתשלום הזה מתעכב

ולדימיר בליאק:  בדקתי גם במשרד התיירות וגם במשרד האוצר ואכן הסתבר שהם עדיין לא קיבלו או לא עשו את כל הרשימות כדי לבצע את התשלום

ולדימיר בליאק:       אז קודם כל עצם העובדה ש-40 יום מאז תחילת המלחמה לממשלה אין עדיין רשימות מסודרות של המפונים זה סקנדל בפני עצמו, אבל מעבר לזה, אני יודע שבמשרד התיירות עושים עכשיו את כל המאמצים לסדר את זה ובאמת אני מפציר גם במשרד האוצר וגם במשרד התיירות ובכל גורם רלוונטי בממשלה, אל תעכבו את הכסף הזה, הכסף הזה חייב להגיע למפונים היום, ללא כל עיכוב, תודה רבה

אורית פרקש הכהן: הוא לא מקשיב

אורית פרקש הכהן:  אתה יודע מה? אתם אפילו לא מקשיבים

אורית פרקש הכהן:  כשאין לנו דוח הפרשים, אנחנו לא רואים עד כמה עמוק הגירעון וממשיכים להעלות פה העברות

אורית פרקש הכהן:  זו בדיוק הייתה המטרה של הסעיף, שכשאנחנו נבוא להמשיך לעשות את ההעברות אנחנו נראה את התמונה התקציבית הכוללת, את עומק הבור, שלא נמשיך להעביר כספים כאילו הכול אותו דבר

משה גפני: תודה רבה

אורית פרקש הכהן: לא, אז תעמוד על קיום החוק, אתה התעקשת על הסעיף הזה

אורית פרקש הכהן:  אתה תיקנת אותו, בצדק רב, שיגיעו לפה לוועדה, אז שיגיעו לפה לוועדה

אורית פרקש הכהן:  מה לעשות, שר האוצר צריך לתפקד כמו שר אוצר

אורית פרקש הכהן:  קשה, שיעשה את העבודה שלו

משה גפני: עם כל הכבוד, השר אמר כאן, והוא אומר את זה גם עכשיו, הוא היה אתמול אצל ראש הממשלה, שר האוצר אומר שהוא רוצה לעשות תכנית שתאושר בממשלה ותאושר בכנסת

משה גפני:  אני בינתיים כשהוא עושה את התכנית הזאת מקבל מכתב מיושב ראש אגף התקציבים, בלי העתק לשר האוצר, שהוא אומר לי: שמנו אצלך פנייה ואתה עוד לא דנת בה ואני מבקש לדון בה

ולדימיר בליאק: נכון, צודק

משה גפני: מאה אחוז, צודק

ולדימיר בליאק: כי זה כסף לבתי מלון וכסף למפונים וכסף למנהלת תקומה והכסף הזה לא מגיע היום לאנשים שצריכים אותו, כי שר האוצר החליט - - -      

משה גפני: אבל אני מדבר עכשיו

משה גפני:  טוב, אני עושה הפסקה

אורית פרקש הכהן: לא, תשלים, הרב גפני

אורית פרקש הכהן:  ומה עם הוראות החוק? שלומית?      

משה גפני: הסעיף הבא בסדר היום, שינויים בתקציב לשנת 2023

משה גפני:  הביאו לכאן השבוע פנייה מספר 133 עד 134 על הנושא של מנהלת תקומה

משה גפני:  יש מי שמסביר? בבקשה

אסף וקסלר: אני רק אציין, חשוב להדגיש ביחס לפנייה 134-134, היא פנייה שמהותית אנחנו לא יכולים לעשות איתה כלום אם היא תאושר בלא אישור הפנייה הראשונה שהוגשה למנהלת תקומה ולכן אנחנו ביקשנו מהוועדה למשוך את שתי הפניות האלה כדי להגיש פנייה אחת מתוקנת

משה גפני: תגישו

ולדימיר בליאק: אתה מדבר על 109-107?      

אסף וקסלר: כן

ולדימיר בליאק: אז למה אנחנו לא מאשרים את 109-107?      

אסף וקסלר: 109-107 היא בקשה שבמסגרתה אנחנו מקימים את תכנית התקציב שמתקצבת את פעילות תקומה ולכן בלי שנאשר את ההקמה של התכנית בסעיף בחוק לא נוכל לתקצב

משה גפני: מאה אחוז, תגישו

ולדימיר בליאק: אבל היא הוגשה

משה גפני: דברו עם השר, אתם מתואמים עם השר?      

אסף וקסלר: אנחנו מתואמים עם השר, אנחנו מבקשים למשוך את שתי הפניות האלה כדי שנוכל להגיש פנייה חדשה, מאוחדת, למנהלת תקומה

משה גפני: מאה אחוז, כדי לאשר פניות חדשות זה ייקח עוד כמה ימים עד שיגיע לכאן

ולדימיר בליאק: אה, כי יש לנו זמן

אורית פרקש הכהן: כן, למשוך את זה כדי להחזיר את זה בלי כספים קואליציוניים

ולדימיר בליאק: יש לנו זמן

ולדימיר בליאק:  אבל בוא ספר לנו למה אתה מעכב את זה

משה גפני: אני לא מעכב שום דבר

משה גפני:  יש תכנית - - -     

ולדימיר בליאק: אולי ששר האוצר ואתה תספרו לנו למה אתם מעכבים את הכסף למנהלת תקומה, למה?      

משה גפני: תודה

משה גפני:  133 עד 134, מי בעד הפניות האלה? ירים את ידו

אורית פרקש הכהן: סליחה, אני רוצה לשאול, אגף התקציבים, אתה מושך את זה עכשיו כדי להחזיר את זה עם מקורות אחרים?      

ולדימיר בליאק: אבל בשביל מה אנחנו מאשרים את זה?      

משה גפני: מי נגד? מי נמנע? הפניות אושרו

משה גפני: אושר

משה גפני: אני מבקש לעבור - - -     

אורית פרקש הכהן: אבל מה אושר? הוא ביקש הרגע למשוך את זה ולהגיש את זה מאוחד

משה גפני: הוא לא ביקש למשוך, הוא אמר - - -     

ולדימיר בליאק: אלא מה הוא ביקש?      

משה גפני: 124 עד - - -     

ולדימיר בליאק: אבל למה אתה לא מקשיב לנו בכלל?      

אורית פרקש הכהן: הוא ביקש עכשיו למשוך את זה

ולדימיר בליאק: אולי אנחנו נלך?      

אסף וקסלר: על פניו אפשר לאשר את הפנייה כמו שהיא, אבל מהותית לא יהיה ניתן לעשות שום דבר עם אישור הפנייה הזאת עד שלא תאושר הפנייה הקודמת

משה גפני: בסדר, זה מה שהוא אמר

משה גפני:  אז תגישו

ולדימיר בליאק: רק שתבין, רק צריך להבין את המשמעות

משה גפני: רק תזכרו שיש שר במשרד שלכם ואתם צריכים לדבר איתו

ולדימיר בליאק: המנהלת לא יכולה לקום עכשיו כי אתם מעכבים את הפנייה הראשונה

אסף וקסלר: אני אלך לדבר עכשיו עם השר

משה גפני: בסדר

אורית פרקש הכהן: בעצם אתה יושב פה ואומר שההצבעה שלנו לא שווה כלום - -      

משה גפני: הוא לא אמר את זה

אורית פרקש הכהן: - - משום שההעברה הקודמת למנהלת תקומה לא עולה לוועדה ולא מאושרת

אסף וקסלר: צריך קודם לאשר את הפתיחה של התכנית התקציבית ואחרי זה באמת את התקצוב שלה

משה גפני: מאה אחוז

משה גפני:  תודה רבה

משה גפני:  9004-124, משרד הביטחון

משה גפני:  בבקשה

משה גפני: אתה הבנת באיזה מדינה אתה נמצא? לא, רק שתבין, אתה יודע את זה לפניי, רק אני עכשיו לומד את זה בדרך הקשה

משה גפני:  אין שר במשרד, אין כלום

אסף וקסלר: כן חשוב לי להתייחס, היושב ראש

אסף וקסלר:  ברור - - -     

משה גפני: לא, לא, לא

אסף וקסלר: אנחנו כמובן מתואמים עם השר, אנחנו התכוונו להגיש היום פנייה מתוקנת של שני הדברים בהתאם למה שסוכם אתמול בערב

משה גפני: מאה אחוז, הבנתי

משה גפני:  אני פשוט - - -     

אורית פרקש הכהן: אבל זה הוגש אתמול

אורית פרקש הכהן:  אני לא הבנתי, אתם הגשתם אתמול ועכשיו אתם משנים את מה שהגשתם?      

אסף וקסלר: זה לא הוגש אתמול, זה הוגש בשבוע שעבר

משה גפני: מה זה בשבוע שעבר? זה הוגש לפני יומיים

אסף וקסלר: בתחילת השבוע הזה, סליחה

משה גפני: אוי נו באמת

משה גפני:  לפני יומיים

ולדימיר בליאק: אבל הפנייה הראשונה הוגשה לפני עשרה ימים

משה גפני: זה נכון, ואז אמרתי את מה שאמרתי - - -     

ולדימיר בליאק: ואז נאמר פה מה שנאמר ועדיין זה תקוע, לכן מנהלת תקומה לא יכולה לקום ואנחנו 40 יום במלחמה ויש לנו זמן

משה גפני: מאה אחוז, הלאה

ולדימיר בליאק: כי אנחנו רוצים לשמר את הכספים הקואליציוניים למטרה מסוימת

ולדימיר בליאק:  זו האמת

אופיר כץ: למה הם לא הביאו לך את זה עד עכשיו?      

חמד עמאר: מי אמר שלא הביאו? הביאו

אורית פרקש הכהן: אבל שמת לב, כי הם רוצים למשוך ולהגיש שוב כשהמימון לדברים הללו למנהלת תקומה פשוט לא יהיה מכספים קואליציוניים

אורית פרקש הכהן:  די, זה חרפה, אופיר

אופיר כץ: למה הם לא מביאים את זה לפה?      

חמד עמאר: שר האוצר לא רוצה להביא את זה

חמד עמאר:  מה, אתה לא יודע?      

אורית פרקש הכהן: שודדים את הקופה

ולדימיר בליאק: יש פה פנייה שהגיעה לפני עשרה ימים על 274 מיליון שקל שלא עולה, כי המקור לא מוצא חן בעיני שר האוצר ומנהלת התקומה לא יכולה לקום

משה גפני: ועדת הכספים אישרה עכשיו חצי מיליארד שקל לתקומה ולשנתיים מיליארד שקל, מה שמופיע בתוך התקציב

משה גפני:  אישרנו את זה עכשיו

משה גפני:  יש את הקופסה ששר האוצר מדבר עם ראש הממשלה, שאני עוד לא יודע מה זה, אבל זה אמור להגיע לכאן

חמד עמאר: כן, אבל מהאוצר הוא אומר לך שהוא לא יכול להשתמש בזה

משה גפני: הוא לא יכול? אז למה הוא הגיש?      

חמד עמאר: הוא אמר שהוא מושך את זה ויביא את זה מסודר

אורית פרקש הכהן: הוא הגיש כי הוא ציפה שגם ההעברה הקודמת תאושר

משה סולומון: זה לא מה שהוא אמר

משה סולומון:  הוא אמר - - -      

חמד עמאר: ועוד איך הוא אמר את זה

חמד עמאר:  אמרת או לא אמרת, שאתה לא יכול להשתמש בזה?      

אורית פרקש הכהן: הוא הגיש כי הוא ציפה שזה יאושר

חמד עמאר: הוא אמר את זה

משה גפני: חמד, תודה

משה גפני:  משרד הביטחון

אורית פרקש הכהן: הוא לא אחראי על כל הטריקים והשטיקים פה

עדי פרנקפורטר: הפנייה נועדה לתקצב שני מיליארד שקל עבור הוצאות פרויקטים ביטחוניים במשרד הביטחון

עדי פרנקפורטר:  מטעמי סיווג הסברים נוספים יינתנו בוועדה המשותפת לתקציב הביטחון

אורית פרקש הכהן: לי יש שאלה

אורית פרקש הכהן:  אני מבקשת לדעת, יש כאן העברה של שני מיליארד שקלים להוצאות משרד הביטחון, שאני מניחה שהן חשובות מאוד, אני רוצה לדעת, מבחינת המקורות, איפה יש כאן מקורות שמבטאים שינוי סדרי עדיפויות שנלקחים מרשויות אחרות והאם יש כאן שימוש של תקציב מדינה חדש

עדי פרנקפורטר: לא, זה גם נמצא בתשובות לחוסרים, מדובר במקורות שהוקצבו ברזרבה בכל משרד לפי סעיף 4 להחלטת הממשלה 237 בפברואר, שימושים אלה נמשכו לסעיף 47 ועכשיו שומשו פה, כמקובל

חמד עמאר: זה לא כספים למאמץ המלחמתי

אורית פרקש הכהן: בטח שכן

משה גפני: את הדיון בפרטים, שזה לא נכון מה שעכשיו אמרת, אבל בסדר, אנחנו לא נכנסים לזה, זה הולך לוועדה המשותפת של כספים וחוץ וביטחון על השימושים של שני מיליארד השקל

ולדימיר בליאק: לא, לגבי שימושים זה ברור

ינון אזולאי: רק שאלה קטנה למשרד הביטחון, מישהו ממשרד הביטחון נמצא?      

עדי פרנקפורטר: משרד הביטחון כרגע לא נמצאים פה

עדי פרנקפורטר:  הם בדרך

ינון אזולאי: השאלה שלי היא פשוטה, אנחנו ביקשנו פה כמה פעמים את פיקוד העורף בנושא מלחמתי לגבי הפיצויים

ינון אזולאי:  אמנם זה לא כל כך חשוב, אבל בכל זאת, ולא קיבלנו אותם פה, אחר כך באיזה שהוא זום בשקט

ינון אזולאי:  אי אפשר להמשיך ככה

ינון אזולאי:  ועדת כספים היא ועדה, אגב שגם יש לה את הוועדה המשותפת של כספים עם חוץ וביטחון, ואי אפשר שאנחנו מבקשים כחברי כנסת, כשיושב ראש הוועדה מבקש, שמישהו מהצבא יגיע, אני לא יודע אם הוא מקבל בסופו של דבר הוראה שמשרד הביטחון אומר לו לא להגיע לוועדת כספים לתת פה דין וחשבון למה נעשה קו כזה או קו אחר, אני חושב שזה זלזול בוועדה

עדי פרנקפורטר: אני בטוחה שמשרד הביטחון ישמח לתת תשובות על כל דבר

ינון אזולאי: לא, לא בטוח שהוא ישמח

משה גפני: ינון, זה לא המצב

משה גפני:  אני ביקשתי שיביאו את זה מהר

ינון אזולאי: אני מדבר על משהו אחר

משה סולומון: הוא מדבר על מה שהיה אתמול

ינון אזולאי: אני מדבר על זה שהם לא הגיעו, שמשרד הביטחון לא הגיעו

משה גפני: בטח, בטח

ינון אזולאי: אני לא זה שיעצור להם עכשיו בתקופת מלחמה, אבל אני רק מבקש להעביר להם את הדברים האלה

חמד עמאר: מה שהוא אומר הוא מאוד חשוב, מה שהצגתי אתמול על פיקוד העורף, שכל ההתראות שלו לא שוות כלום

משה גפני: אנחנו דנו על זה

משה סולומון: לא, זה לא שהן לא שוות כלום, אלא ביקשנו תשובות, זה הכול

חמד עמאר: הן לא שוות כלום

משה סולומון: לא, הן שוות הרבה

חמד עמאר: אני לא חוזר בי, לזרוק אותן לפח

משה סולומון: לא, לא מקבל, הן שוות הרבה

משה סולומון:  ביקשנו תשובות, נחכה לתשובות

חמד עמאר: איזה תשובות?      

משה סולומון: חבר'ה, הם נמצאים עכשיו בחזית

אורית פרקש הכהן: לי יש שאלה ליועצת המשפטית של הוועדה

אורית פרקש הכהן:  מדובר כאן בהעברה מאוד משמעותית של מעל לשני מיליארד שקלים, האם בהינתן המצב שלא מתקיימת הוראת החוק של סעיף 3א1, כלומר שר האוצר - - -     

משה גפני: על מה את מדברת?      

אורית פרקש הכהן: תן לי להשלים את השאלה

אורית פרקש הכהן:  שר האוצר לא הגיש בפנינו את תמונת המצב אל מול התחזיות שלו, לא הגיש לפי החוק פה, בא והתייצב בוועדה איך הוא מתכוון לסדר את הבור, ואנחנו מעבירים פה היום מיליארדי שקלים בניגוד להוראות החוק בלי לראות את התמונה הכוללת

אורית פרקש הכהן:  סעיף 3א1 אמר שבמקרה של תקציב דו שנתי, כשיש פתאום בור, כשהתחזיות לא התממשו, למשל כשיש מלחמה, מגיע שר אוצר לפה ומראה לנו שהוא משנה את סדרי העדיפויות

משה גפני: בסדר, אמרת

משה סולומון: סליחה, אבל הוא היה כאן לפני שבועיים ודיבר על זה

ולדימיר בליאק: מה זה עוזר לנו שהוא היה פה? הוא לא הציג דוח הפרשים

משה סולומון: לא, על בסיס מה שהוא אמר לפני שבועיים - - -      

אורית פרקש הכהן: השאלה המשפטית שלי היא איך אנחנו - - -      

משה גפני: אורית, היא עונה לך     

אורית פרקש הכהן: אתה מפריע לי

משה סולומון: גם את מפריעה

אורית פרקש הכהן: אני בזכות דיבור

משה סולומון: סליחה, ברצינות, אמרת את זה שלוש-ארבע פעמים

אורית פרקש הכהן: אני בזכות דיבור

משה גפני: לא, את לא בזכות דיבור, והיא עונה

אורית פרקש הכהן: האם אין בעיה משפטית שאנחנו מאשרים מיליארדי שקלים - - -      

משה גפני: אורית, את לא בזכות דיבור

משה גפני:  אני קורא לך לסדר פעם ראשונה

משה סולומון: אז אני אומר שהוא היה פה לפני שבועיים, נתן כיוון, נתן דירקטיבה

אורית פרקש הכהן: יש חוק, צריך להגיש דוח

ולדימיר בליאק: איזה תשובה הוא נתן לך לגבי דוח הפרשים, סלומון?      

משה סולומון: הוא נתן דירקטיבה

ולדימיר בליאק: דירקטיבה, אוקיי

ולדימיר בליאק:  דירקטיבה זה חשוב

שולמית אלוני: אני השבתי גם בדיון הקודם, התקיים דיון לגבי הצעת החוק שהביאו, ביקשו לתקן את מה שקבענו עכשיו רק בחוק התקציב האחרון ולשנות כך שבין היתר גם לא תהיה סמכות לוועדת כספים לבחון את הדברים

אורית פרקש הכהן: מה זאת אומרת? דוח ההפרשים מאושר על ידינו

אורית פרקש הכהן:  הוא כפוף לאישור שלנו

שולמית אלוני: דוח ההפרשים יחד עם תקציב ההתאמות היה צריך להגיע לפה לדיון עד 1 בנובמבר

אורית פרקש הכהן: הוא לא הגיע

שולמית אלוני: הוא לא הגיע

שולמית אלוני:  הביאו הצעת חוק שבמסגרתה ביקשו גם להוריד את סמכות ועדת הכספים

אורית פרקש הכהן: לא הסכמנו

שולמית אלוני: נכון, לא הסכמנו

שולמית אלוני:  התקיים דיון בוועדה כחלק מהדיון שהתקיים בוועדה, ביקש יו"ר הוועדה להביא תכנית אחרת, אמר שבצורה הזו כפי שהגיעה הצעת החוק הוא מבקש שלא לאשר, תקן אותי אם אני טועה

אורית פרקש הכהן: אבל כרגע יש חוק, לחוק במדינת ישראל כולם כפופים

אורית פרקש הכהן:  הוא צריך להסביר לנו באיזה עולם אנחנו חיים, אני צריכה להבין באיזה עולם אני חיה - - -      

ינון אזולאי: את צודקת, אבל - - -     

יצחק פינדרוס: אבל את השאלה שלך שמעתי, את התשובה שלה אני לא שומע

אורית פרקש הכהן: כי לא הבנתי את התשובה

יצחק פינדרוס: היא ענתה, לא נתת לה

יצחק פינדרוס:  אין דרך, אם את תדברי היא לא תענה

אורית פרקש הכהן: כי זה מרגיז אותי, פינדרוס

אורית פרקש הכהן:  זה מרגיז אותי

יצחק פינדרוס: גם אותי זה מרגיז, את יודעת שהייתי איתך

ינון אזולאי: אני רק אגיד לך דבר אחד, מי שכאן נמנע מלהביא את זה אלה היו גורמי המקצוע

משה גפני: תודה רבה

אורית פרקש הכהן: רגע, היא לא השיבה

יצחק פינדרוס: היא שאלה שאלה משפטית, אנחנו צריכים תשובה

אורית פרקש הכהן: האם מותר לנו להמשיך ולאשר העברות של מיליארדים כשהחוק לא מתקיים?      

משה גפני: אבל מספיק כבר

אורית פרקש הכהן: לא, אני רוצה ל - - -     

משה גפני: לא, אני קורא לך לסדר פעם שנייה

משה גפני:  את פשוט השתלטת על הדיון

משה גפני:  משרד האוצר הודיעו שהפנייה שוולדימיר מדבר עליה, הם משכו אותה, הם רוצים להביא פנייה אחרת

ולדימיר בליאק: אבל הם לא משכו אותה, הם ביקשו למשוך אותה

משה גפני: משכו אותה עכשיו

ולדימיר בליאק: עכשיו עכשיו?      

משה גפני: כן

משה גפני:  הפנייה הקודמת

יצחק פינדרוס: אחרי שאישרנו הם יכולים למשוך?      

ולדימיר בליאק: אז למה אישרנו עכשיו 470? מה זה שווה?      

משה גפני: את זה אישרנו

ולדימיר בליאק: אבל גם את זה הוא רוצה למשוך

חמד עמאר: את זה אישרנו, אבל הם לא יכולים להשתמש בזה בלי להביא את הפנייה הראשונה

ולדימיר בליאק: גם את זה הוא רוצה למשוך

ולדימיר בליאק:  כי הם רוצים לשנות את המקורות?      

משה גפני: בסדר, יכול להיות, אני לא יודע

ולדימיר בליאק: יכול להיות, כן

יצחק פינדרוס: אבל מה התשובה של היועצת המשפטית על השאלה שלה, היא באמצע, היא לא נתנה לה לסיים

משה גפני: פנייה 9004-124 של משרד הביטחון

משה גפני:  מי בעד אישור הפנייה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

אורית פרקש הכהן: שלומית, אני לא הבנתי מה התשובה

אורית פרקש הכהן:  מה התשובה שלך? היושב ראש, אני מבקשת שלא תכעס, אבל לא הבנתי את התשובה

משה גפני: בקשה 09003 של משרד החוץ, זה עודפים

משה גפני:  משרד החוץ

גל אסף: הפנייה נועדה לאשר עודפים בסך של 18 מלש"ח למשרד החוץ בהתאם לפירוט הבא - - -     

משה גפני: אתם סגרתם מטות הסברה של משרד החוץ

משה גפני:  אם אנחנו נעביר את העודפים אז תפתחו את זה חזרה?      

גל אסף: חבר הכנסת הייתה התייחסות גם מסודרת של משרד החוץ לזה

גל אסף:  יש פנייה שמחכה לוועדה על תוספת של כ-100 מיליון בנוסף לעודפים

משה גפני: איזה פנייה?      

ולדימיר בליאק: אבל כרגע זה באמת הושבת?      

גל אסף: לא, משרד החוץ גם התייחס לזה

גל אסף:  אני מייצג את אגף התקציבים, אבל אין השבתה, אנחנו מגישים בין היתר תגבור של 100 מיליון שהוגש לוועדה לכל הצרכים של משרד החוץ

ולדימיר בליאק: אז למה היה דיווח על השבתה?      

גל אסף: אני לא יודע להגיד על התייחסויות - - -     

ולדימיר בליאק: אתה לא אחראי על הדיווח

גל אסף: זה פחות אחריות שלי, אבל אני כן אגיד, אחת, פה מדובר בעודפים מחויבים, כספים שיצאו מהתחייבויות קודמות בסך 18 מיליון, בנוסף לזה יש פנייה מתאימה של כ-100 מיליון לתגבור משרד החוץ ואם - - -     

ולדימיר בליאק: להסברה, שהושבתה?     

גל אסף: בין היתר להסברה

גל אסף:  אם יידרש תגבור נוסף אנחנו נקיים שיח ויכול להיות שנגיע לוועדה בסוף שנה גם לתגבור נוסף בהתאם לצרכים

משה גפני: אני מבקש להעביר למשרד החוץ גם את העודף ואני אבקש להצביע על זה

משה גפני:  יש גם פנייה וגם את הפנייה להעביר, אפשר?      

קריאה: 130-129

משה גפני: קודם כל העודף

משה גפני:  09-003, משרד החוץ, זה עודף

משה גפני:  מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: יש פנייה של משרד החוץ, 129 עד 130

משה גפני:  כל מה שהתפרסם על ההסברה, בגלל שזה חשוב לי, חשוב לכולם, מה זה שמשרד החוץ פתאום מפסיק הסברה בספרדית?      

גל אסף: אני אינני משרד החוץ

ינון אזולאי: למה אין פה נציג של משרד החוץ?      

גל אסף: הנה היא מצטרפת, אבל אני אגיד שוב - - -     

ינון אזולאי: זו הבעיה של אגף התקציבית, כל הזמן הם מדברים במקום כולם, תן להם להסביר, יש להם הסברה טובה

יצחק פינדרוס: בסוף הם מנהלים את המדינה

משה גפני: למה עצרתם את ההסברה?      

נח ימין: כמו שאמרתי, אנחנו עדיין עסוקים בהסברה

נח ימין:  במסגרת התקציב שקיים לנו אנחנו עושים באמת מה שאפשר, כמובן - - -      

ולדימיר בליאק: אז הדיווח היה שגוי?      

נח ימין: יש פעילות הסברה במשרד, אבל - - -     

משה גפני: למה סגרתם את הפעילות של ההסברה בספרדית?      

ולדימיר בליאק: או ברוסית

נח ימין: הכול במסגרת התקציבים שקיימים לנו

נח ימין:  בעיה של תקציב

משה סולומון: באמהרית היה?      

ולדימיר בליאק: אז היא כן הושבתה

משה גפני: אז אם אנחנו נאשר את זה זה יהיה בסדר?      

נח ימין: כל הכספים האלה אלה כספים של עודפים מחויבים לספקים

משה גפני: עכשיו יש פנייה שלכם

משה גפני:  נעשה סדר, אם אנחנו מעדיפים את העודפים, את העודפים העברנו, הצבענו בעד

משה גפני:  יש פנייה שלכם, של משרד החוץ, היא אמרה שיש בעיה תקציבית, אם אנחנו מאשרים את הפנייה התקציבית ההסברה חוזרת?      

נח ימין: בעיקרון הפנייה הזאת היא בהתאם לסיכום תקציבי לצורך כיסוי גירעונות במשרד

חמד עמאר: אז אין קשר בין הפנייה להסברה

גל אסף: לא, חבר הכנסת, זה יאפשר - - -      

יצחק פינדרוס: המשרד אומר שלא יאפשר

ולדימיר בליאק: השאלה שלי היא כזאת, לא אלייך באופן ספציפי, אבל אם במשרד החוץ מודעים שחסר התקציב לפעילות ההסברה למה לא ביקשתם אותו לפני שבועיים?      

מיכל שיר סגמן: השאלה אם יש תכנית עבודה מסודרת, האם יש תכנית הסברתית מסודרת

ולדימיר בליאק: נכון, לזה אני מתכוון, האם אתם מסתכלים קדימה, שבוע קדימה, שבועיים קדימה

מיכל שיר סגמן: האם יש תכנית הסברתית מסודרת באופן כללי למדינת ישראל, ספציפית לרבות בחודש וחצי האחרונים האם מישהו בנה תכנית ואומר אוקיי, הנה התכנית, זה התקציב שאנחנו צריכים וזאת הדרישה

משה גפני: מה התשובה? מיכל, השאלה ברורה

נח ימין: יש תכנית בעיקרון להסברה למשרד החוץ

מיכל שיר סגמן: להסברה כללית או הסברה של מלחמה, זה שני דברים שונים

מיכל שיר סגמן:  יש הסברה שוטפת ויש הסברת חירום

נח ימין: בעיקר של מלחמה כרגע, כרגע עיקר העיסוק במלחמה, כל התקציבים הם כרגע לעיסוק במלחמה

חמד עמאר: אז למה הפסקתם חלק מההסברה?      

משה גפני: תודה רבה

מיכל שיר סגמן: מה תודה רבה? היא לא עונה על השאלה

ינון אזולאי: רק שאלה קטנה

משה גפני: ינון, בבקשה

מיכל שיר סגמן: אבל היא לא ענתה, אדוני היושב ראש, אני רוצה לדעת האם הייתה תכנית ומה התקצוב שלה וכמה היא עולה

מיכל שיר סגמן:  אדוני היושב ראש, אני מה שנקרא כן למדתי לימודי ליבה וגם הקמתי עסק וכשאני הקמתי עסק עשיתי תכנית עסקית, ידעתי לתמחר אותה

מיכל שיר סגמן:  אני רוצה לדעת האם זה מה שקרה במשרד החוץ ואם כן, מה התמחור

משה גפני: בבקשה, תשובה

ינון אזולאי: תעבירו לה את זה דרך רואה חשבון

גל אסף: אני אשמח שנייה להבהיר, אנחנו לא ידענו שהפנייה מוגשת

גל אסף:  אנחנו כמובן שמחים על אישור הבקשה ולכן יכול להיות שחלק מהתשובות במענה לזה

גל אסף:  אני כן אשמח להסביר על מה הפנייה הזאת

גל אסף:  משרד החוץ מחולק לשתי תכניות תקציב, אחת תכנית בארץ ואחת תכנית לחו"ל שכל הכסף שם יוצא לחו"ל

גל אסף:  יש פה שבעה מיליון שקל שיוצאים לגירעונות שכר, לקורס צוערים בארץ, ו-92 מיליון שכולם יוצאים לחו"ל

יצחק פינדרוס: אבל אנחנו לא רוצים חו"ל, אנחנו רוצים פה בארץ, מטה הסברה

גל אסף: חבר הכנסת פינדרוס, הכסף בחו"ל הוא גם להסברה

מיכל שיר סגמן: זאת לא השאלה ששאלתי

מיכל שיר סגמן:  אני שאלתי האם יש תכנית עבודה מסודרת ומתוקצבת ומה העלות

מיכל שיר סגמן:  שורה תחתונה, כמה כסף התכנית ההסברתית הטובה ביותר שמדינת ישראל תחת משרד החוץ מסוגלת להוציא תחת ידיה, כמה היא עולה

מיכל שיר סגמן:  פעם אחת, האם הכנסתם אותה, ופעם שנייה, כמה היא עולה

מיכל שיר סגמן:  שאלה פשוטה בוועדת כספים

יצחק פינדרוס: כמה היא עולה והאם יש חוסר בכסף בעניין, האם זה מתוקצב

יצחק פינדרוס:  בהינתן שכל שלושת הדברים שאמרת קרו האם זה מתוקצב

מיכל שיר סגמן: בדיוק

מיכל שיר סגמן:  זאת שאלה בסיסית, אתם אמורים לדווח אותה מבלי שאנחנו נשאל אותה

נח ימין: יש תכנית מסודרת, מעבר לזה יש פה בדברי ההסבר עבור מה בדיוק הולך הכסף הזה

יצחק פינדרוס: לא זה מה ששאלנו

יצחק פינדרוס:  עזבי את הפנייה רגע, שואלים חברי הכנסת האם אתם ערוכים להסברה בכל השפות בצורה מסודרת, יש לכם תכנית, כמה היא עולה והאם היא מתוקצבת

משה גפני: אני מקבל את מה שאתה אומר, הם לא ערוכים לעניין הזה

יצחק פינדרוס: מה לא ערוכים? אין מלחמה בארץ?      

משה גפני: אתם לא ידעתם שיש את הפנייה הזאת, אני מקווה שאנחנו מעבירים לכם עכשיו גם את העודף שאישרנו כבר, ואני אבקש מהחברים לתמוך גם בפנייה

משה גפני:  אני מבקש שבתוך ארבעה ימים תגידו לוועדת הכספים מה התכנית שלכם בנושא של ההסברה בחו"ל, בספרדית, ברוסית, כל הדברים האלה, מה התכנית

משה גפני:  אם אין תכנית תגידו שאין תכנית

יצחק פינדרוס: וכמה היא עולה והאם היא מתוקצבת

משה גפני: וכמה היא עולה

יצחק פינדרוס: שלוש שאלות, מה התכנית, כמה היא עולה והאם היא מתוקצבת

חמד עמאר: חברים, או שאנחנו מתחכמים או שאנחנו עושים את עצמנו לא יודעים

חמד עמאר:  הרי אנחנו כולנו יודעים שמשרד החוץ היום כמעט שלא מתפקד, לקחו ממשרד החוץ הרבה סמכויות והעבירו אותם למשרדים אחרים

אופיר כץ: עד עכשיו היה ענייני

חמד עמאר: כולנו יודעים שהעבירו הרבה סמכויות משם

אורית פרקש הכהן: היושב ראש, עשיתי סיכום, אנחנו מעבירים היום 4

אורית פרקש הכהן: 5 מיליארד שקלים

אורית פרקש הכהן:  שלומית, 4

אורית פרקש הכהן: 5 מיליארד שקלים

משה גפני: מה את חוזרת על זה?      

אורית פרקש הכהן: כי לא קיבלתי תשובה לשאלה שלי

אורית פרקש הכהן:  אנחנו לא רואים את התמונה הכללית של העמידה אל מול הגירעון בניגוד לחוק, מותר לנו לאשר את זה?      

משה גפני: לא לענות

משה גפני:  פנייה מספר 129 עד 130

משה גפני:  מי בעד?      

מיכל שיר סגמן: אבל היא רוצה לענות והיא עוד לא ענתה

משה גפני: מי נגד? מי נמנע? הפנייה אושרה

משה גפני: אושר

משה גפני: דיברו איתי ממשרד התחבורה שהם חייבים כסף בגלל שלא העברנו עכשיו את הפניות שלהם, הם חייבים כסף לדפוס בארי וכל מיני דברים כאלה שנוגעים למלחמה והם ביקשו ממני אם אני יכול לזרז את הפניות שלהם

משה גפני:  יש להם גם עודפים ויש להם פנייה

חמד עמאר: איזה מספר העברה?      

משה גפני: הבקשה זה 004-40

משה גפני:  משרד התחבורה

משה גפני:  אותו דבר כמו במשרד החוץ, עודפים ואחד פנייה

שחר בר: הפנייה התקציבית נועדה להעברת עודפים משנת 2022 לשנת 2023 בסך של 34 מיליון ₪ בהוצאה על התכנית הבאה של משרד התחבורה, משרד ראשי

שחר בר:  הסיבות המרכזיות שבגינן נוצרו העודפים זה חוזה אבטחה, יתרות הזמנות וחוזים שמתחדשים מתחילת שנה

משה גפני: שאלות

משה גפני:  מי בעד? מי נגד? מי נמנע? הבקשה אושרה

משה גפני: אושר

משה גפני: יש לנו פנייה 119

משה גפני:  משרד התחבורה

אורית פרקש הכהן: אני לא מוצאת את זה, לפי איזה סדר אתה הולך?      

משה גפני: זה לא לפי סדר

משה גפני:  זה לפי סדר עדיפות שאני גם מסביר למה

אופיר כץ: יש לי בעיה

אופיר כץ:  אני רוצה עוד פעם את עזרתך

אופיר כץ:  יש לי את הפנייה שלי, של הקואליציוני שלי, שזה מיועד לחדרי מיון קדמיים בשדרות, בנתיבות, דימונה וקרית שמונה

אורית פרקש הכהן: צדיק בסדום

אופיר כץ: אני כבר לפני חודש פניתי לאגף התקציבים שיעבירו את זה, אומרים לי כל הזמן כן כן, עכשיו אנחנו בתקופה חדשה שהם גם לא עונים לטלפונים, כאילו חבר כנסת זה לא משהו שהם צריכים לענות ולהסביר למה הפנייה לא מגיעה

אופיר כץ:  אני חושב שזה קריטי לצרכי המלחמה, זה דבר חשוב, לא צריך להסביר עד כמה

משה גפני: משרד הבריאות עונה לך?      

אופיר כץ: לא, זה פה באגף התקציבים

אופיר כץ:  ואני מנסה לקבל תשובה למה זה לא מגיע, אין לי מענה

אופיר כץ:  מה אני אמור לעשות כיו"ר קואליציה, לתקוע להם פה בכל הוועדות כל דבר שהם רוצים להעביר? אני מתייעץ איתך איך אני אמור להתנהל איתם

משה גפני: לא, אני אגיד לך

משה גפני:  מה שצריך לעשות, היות שהפנייה שעברה פה של תקומה, שר האוצר מעורב בה באופן אישי בהעברה הזו, הוא רוצה שתקומה תקבל

משה גפני:  אני אדבר איתו אחרי הישיבה ואני אגיד לו, לא יכול להיות דבר כזה שיושב פה יושב ראש קואליציה על נושאים שהם קריטיים לנושא המלחמתי

משה גפני:  אני מבקש שתורה לאגף התקציבים להביא את הפנייה הזאת ואני כמובן אשים את זה בסדר היום

משה גפני:  אני אדבר איתו אחרי הישיבה

משה גפני:  הוא היה מעורב גם בפנייה הזאת של תקומה באופן אישי ואני אדבר איתו על העניין הזה

אופיר כץ: תודה

אורית פרקש הכהן: יש לי שאלה לגורמים המקצועיים

אורית פרקש הכהן:  מי הנציג של אגף התקציבים פה?     

שחר בר: אני

אורית פרקש הכהן: אני מסתכלת על ההעברות הללו של משרד התחבורה, כשיש לנו כאן היום העברות במעל לארבעה מיליארד שקלים, ואני רואה למשל שאנחנו מעבירים לרשות הספנות והנמלים בגין התייקרות תפעול הרשות, ואני רואה על פעילות הרשות הלאומית לבטיחות בדרכים ואני רואה שזה לצורך הוצאות הסברה

אורית פרקש הכהן:      עוד פעם, אני לא רוצה להיות מה שנקרא קטנונית, אבל אנחנו בימי לחימה, אני מצפה לראות כאן שאתם בדקתם בכל ההעברות האלה

אורית פרקש הכהן:  הרי מה טיב ההעברות האלה, באים גופים ואומרים שיש להם רזרבות והם רוצים להעביר אותם להמשך התפעול שלהם, לא הגיעו לכאן כדי להראות לנו איך משנים סדרי עדיפויות ולכן אני שואלת אותך אם אתם בדקתם את הדברים האלה, האם בתקופה של מלחמה אנחנו צריכים לממן התייקרות בפעילות רשות הספנים והנמלים

אורית פרקש הכהן:  זה לא העניין של סכום הכסף, גם אם הוא כרגע לא גדול, זה מצטבר, איפה היד על ההגה, איפה מישהו עם יד על ההגה פה?      

משה גפני: בסדר, לא צריך להאריך כל כך הרבה

אורית פרקש הכהן: אני מדברת מרוב תסכול

משה גפני: אני אענה לך באופן חלקי

אורית פרקש הכהן: כי אני לא רואה שינוי בסדרי העדיפויות, אני רואה רק דיבורים

אורית פרקש הכהן:  מערבבים את הציבור ושודדים את הכסף שלנו ואנשים יחזרו מהמלחמה הזאת ויחטפו מיסים על הראש וזה מרגיז אותי

משה גפני: אני עונה לך באופן חלקי, בבקשה שאגף התקציבים יענה

משה גפני:  אמר לי שר האוצר, אני שמעתי את זה גם במידה כזו או אחרת מראש הממשלה, הרי לא יכול להיות שיבואו הפקידים ויגידו: אנחנו נשנה סדרי עדיפויות, יש במשרדים דברים שהם לא חיוניים, יש נושאים שצריכים לשנות אותם

משה גפני:  אמר לי שר האוצר שהוא מכין תכנית שאת התכנית הזאת הוא מביא לראש הממשלה, אם ראש הממשלה יאשר אותה הוא יביא אותה לאישור הממשלה

ולדימיר בליאק: כן, ראינו את התכנית, אין שם שום שינוי

אורית פרקש הכהן: אין שם כלום, הוא מעמיק את הגירעון

משה גפני: אתם רוצים שנחליף את שר האוצר?      

ולדימיר בליאק: כן

אורית פרקש הכהן: אבל בינתיים אנחנו מעבירים 4

אורית פרקש הכהן: 5 מיליארד שקלים

אורית פרקש הכהן:  זה כאילו יד ימין לא יודעת מה יד שמאל עושה

משה גפני: אבל היא יודעת ועוד איך

אורית פרקש הכהן: לא, קודם שר האוצר עושה תכנית ואז עובדים בוועדת הכספים, בודקים אותה

משה גפני: אבל מה את רוצה שהוא יעשה? הוא מביא את זה - - -     

אורית פרקש הכהן: לא קודם - - -     

משה גפני: אפשר להשלים, חוץ מהשטויות שאת מדברת?      

משה סולומון: היא לא מחכה לתשובה, היא רק אומרת מה שהיא רוצה להגיד

משה גפני: היא לא רוצה, באמת אתה צודק

משה סולומון: נכון

משה סולומון:  היא רוצה שמישהו יצלם

משה סולומון:  אומרים לך מהתחלה שיש כאן תכנית, יש כאן דברים

משה גפני: את יכולה להגיד, להחליף את ראש הממשלה

משה סולומון: כן, להחליף את הממשלה, זה מה שמעניין אותך

אורית פרקש הכהן: מתי תגיע תכנית?      

משה סולומון: אנחנו במלחמה, אורית, אנחנו במלחמה עכשיו

משה גפני: אתמול הוא ישב עם ראש הממשלה, הוא אמור להביא את זה לפי דעתי ביומיים-שלושה הקרובים לאישור הממשלה

משה גפני:  אם הממשלה תאשר, ואני לא בטוח בזה, יכול להיות שכן, יכול להיות שלא, אם הממשלה תאשר זה מגיע לכאן

משה גפני:  את יכולה להגיד אז שהתכנית לא טובה או שהיא כן טובה

אורית פרקש הכהן: לא, התכנית לא תגיע לכאן

מיכל שיר סגמן: אורית, אבל תעלו את זה בישיבת ממשלה

אורית פרקש הכהן: אני פועלת בנושא, אנחנו פועלים בנושא

משה בן זקן: הרב גפני, אני רוצה ברשותך להתייחס, כי חשוב לחדד

משה גפני: בבקשה, מנכ"ל משרד התחבורה

משה בן זקן: חשוב לחדד את העניין

משה בן זקן:  לדוגמה רשות הספנות והנמלים, ברור שכל מה שקשור למאמץ המלחמתי גם אנחנו במשרד באמת עושים ומי שלא מכיר, ואני לא רוצה להיכנס כאן לאיומים שיש על הנמלים, לאיומים שיש, אנחנו רואים מה קורה, החל מנמל אילת, כולל אתמול פרסומים על איומים על אוניות וספינות, אז בטח שתקציב כזה שחייב לעבור, לא ביקשנו להגדיל, ביקשנו קודם כל לקבל את מה שצריך, מחויב לעבור בזמן הזה כי כולו הולך למאמץ המלחמתי

משה בן זקן:       רשות הספנות והנמלים חייבים לקבל את התקציב הזה

משה בן זקן:  בגלל זה הגעתי לכאן, להסביר את העניין הזה, שאנחנו נמצאים בנמלים באיום שנמצא מולנו

אורית פרקש הכהן: תגבור התפעול קשור ללחימה בעצם

משה בן זקן: בוודאי, תגבור התפעול קשור ללחימה

ינון אזולאי: אגב יש גם אבטחה יתרה על הנמלים בתקציב הזה?      

משה בן זקן: יש גם אבטחה וגם, אני לא רוצה להיכנס לפרטים, לא רוצה לחשוף את הפרטים, אבל גם בעניין הרלב"ד שאנחנו נמצאים בהמון מקומות שהרלב"ד מסייע גם בנושא של חסימות צירים וכבישים, כתוצאה ממעבר של כלים, כתוצאה מפינוי תושבים, ואנחנו מוצאים את הרלב"ד חלק בלתי נפרד מהמאמץ המלחמתי

משה בן זקן:  זה כסף שמגיע למשרד בזכות ולא בחסד, ואני אומר שרובו ככולו הולך לנושא הזה של המאמץ

משה בן זקן:  אני לא רוצה להיכנס כאן לעוד פרטים

משה בן זקן:  לכן יש חשיבות מאוד גדולה, הרב גפני, שהדבר הזה יקבל תעדוף

משה גפני: מעניין רק שאיתם אתה מדבר בעדינות, איתי דיברת ככה ב– פנייה 119, משרד התחבורה, מי בעד אישור הפנייה? ירים את ידו

משה גפני:  מי נגד? אין

משה גפני:  מי נמנע? הפנייה אושרה

משה גפני: אושר

משה גפני: רשות האוכלוסין וההגירה

משה גפני:  הוא אומר שהוא לא יכול לשלם משכורת כבר, מה קרה?      

אורית פרקש הכהן: אופיר, אתה תורם את כל הכספים הקואליציוניים שקיבלת בתקציב למטרות טובות, למה הממשלה לא עושה את זה? למה השרים לא עושים את זה? ושנינו באותו הצד כרגע

משה סולומון: ככה הממשלה עושה

אורית פרקש הכהן: זה לא קואליציה אופוזיציה

אופיר כץ: גם הממשלה עושה

משה סולומון: שוב, גם הממשלה עושה, זה מה שאנחנו עושים, בדיוק

משה סולומון:  זה שאת רוצה להגיד דברים אחרת, כן, המילה קואליציונית כאן מאוסה, זה לא נכון

אורית פרקש הכהן: כספים למלונות לא עוברים בגלל כספים קואליציוניים ואתה יודע את זה

משה סולומון: זה לא קשור בכלל

ולדימיר בליאק: זה מאוד נכון

משה סולומון: יושב ראש הקואליציה הודיע כאן שכספים קואליציוניים לא יעברו

ולדימיר בליאק: אתה ביקשת בעל בית מלון שקיבל כסף? אני לא

משה גפני: העברנו עכשיו 450 מיליון שקל

ולדימיר בליאק: לא העברנו, הם לא יכולים להשתמש בזה

משה גפני: למה?      

ולדימיר בליאק: הוא אמר לך, אסף

משה גפני: אבל הם ביטלו את הפנייה ההיא

ולדימיר בליאק: אבל הם לא יכולים להשתמש בזה, עד שאין כסף להקמת המנהלת

ולדימיר בליאק:  הוא אמר לך את זה, לא שמעת?      

משה גפני: אם אני הייתי אופוזיציה לא הייתי אומר את מה שאתה אומר, הייתי אומר משהו אחר

ולדימיר בליאק: כשתהיה אופוזיציה אתה תגיד מה שאתה רוצה

משה גפני: כל הכבוד, שאני יכול לפחות להגיד מה שאני רוצה

ולדימיר בליאק: עוד מעט

משה גפני: רשות האוכלוסין וההגירה, פנייה 95

משה גפני:  הוא אומר שהוא על הקנטים, הכוונה שהוא לא יכול להמשיך לתפקד, להוציא תעודות ודרכונים וכו', כי אין להם משכורת

משה גפני:  רשות האוכלוסין, מי מסביר? לא נראה שאתם ממהרים

ינון אזולאי: אגף התקציבים מסביר ורשות האוכלוסין אומרים כן או לא, כן או כן יותר נכון

גיל הכהן:  הפנייה נועדה לביצוע שינויים פנימיים בתקציב רשות האוכלוסין וההגירה, תקצוב סך של 18 מיליון ₪ במזומן ו-80 מיליון בהרשאה להתחייב, לתגבור לשכות ומענה לציבור להנפקת תעודות זהות ודרכונים

שרן השכל: שאלה

שרן השכל:  למיטב ידיעתי, ממה שנאמר לי, לשכות האוכלוסין עובדות כרגע במתכונת מצומצמת בעקבות המלחמה

שרן השכל:  אם אתם עובדים כרגע בצורה מצומצמת איך אתם מבקשים תוספת של כסף בשביל להרחיב את שעות הפעילות כשאתם עוד לא בשעות הרגילות?      

אלי אלפסי: זה לא עבור הרחבת שעות הפעילות, זה עבור רכש של דרכונים, תעודות זהות, חומרים מחוץ לארץ שקשורים בדרכון הביומטרי

משה גפני: זה מה שהם אמרו לי, הם לא יכולים להוציא דרכונים, לא יכולים להוציא תעודות

אלי אלפסי: וזה רק לזה, זה רכישה של חומרי גלם

שרן השכל: וזה לא היה מחושב בתקציב הרגיל?      

אלי אלפסי: זה מחושב, אנחנו השנה נמצאים בעלייה דרסטית לעומת שנה שעברה ובטח לעומת לפני שנתיים ושלוש, זה אמור לכסות את העלויות הצפויות בחודשיים הקרובים, ופלוס היערכות לינואר, כיוון שאנחנו נמצאים ברצף של ייצור והזמנות מחוץ לארץ

אלי אלפסי:  לכן יש שם הרשאה של 80 מיליון

שרן השכל: יש לכם מספרים כמה ביקשו?      

אלי אלפסי: אנחנו עד היום ביצענו 160 מיליון שקלים, אנחנו צפויים לבצע עד סוף השנה - - -      

משה גפני: אלי, המצב שלכם הוא באמת קריטי מבחינה תקציבית?      

אלי אלפסי: כן

משה גפני: לא עבדתם עליי?      

אלי אלפסי: לא, חס וחלילה

אלי אלפסי:  יש לי בקשות של המדפיס לשלוח הזמנות בעשרות - - -     

משה גפני: טוב, אוקיי

משה גפני:  רשות האוכלוסין וההגירה, פנייה מספר 95, מי בעד אישור הפנייה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

משה גפני: אני רוצה לעבור לרשות לניצולי שואה, פנייה 132

ינון אזולאי: יש לך גם עודפים? עשית גם עודפים?      

משה גפני: רגע, אתה צודק

משה גפני:  רשות האוכלוסין וההגירה, יש עודף

משה גפני:  בקשה 68-005, יש עודף

ינון אזולאי: אני דואג לשר משה ארבל, אני חושב שיש פה קונצנזוס מסביב לשולחן עליו

אורית פרקש הכהן: אבל אם יש עודפים, אז למה לא שומרים אותם ל – בקיצור, כל המשרדים מעבירים את העודפים שלהם לעצמם

גיל הכהן: הפנייה התקציבית נועדה להעברת עודפים משנת התקציב 2022 לשנת התקציב 2023 בסך של 21,546 אלפי ₪

גיל הכהן:  מדובר בהתקשרויות חוצות שנים בכלל התכניות של רשות האוכלוסין וההגירה

משה גפני: זה עודפים מחויבים?      

גיל הכהן: נכון

משה גפני: מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: אנחנו מבקשים את הנושא של הפנייה של הרשות לניצולי השואה, פנייה 132

אסף וקסלר: אני מבקש לעבור לפנייה הבאה, מחפשים את הבן אדם הרלוונטי

משה גפני: משרד החינוך, עודפים, מה אתם מבקשים?      

טמיר כהן: 20-007

הדר פוקס: צוהריים טובים

הדר פוקס:  הפנייה התקציבית נועדה להעברת עודפים משנת הכספים 2022 לשימוש בשנת התקציב 2023 בסך של 516,820,000 ₪ בהתאם לפירוט המובא מטה, תכנית מספר אחת, פעילויות מטה מרכזיות, פעולות ושכר

שרן השכל: לאן?      

הדר פוקס: התכנית הראשונה היא פעילויות מטה מרכזית, פעולות ושכר, 70,902,000 ₪

הדר פוקס:  הסיבות המרכזיות בגינן נוצרו העודפים זה התקשרויות חוצות שנת תקציב להפעלת מערך בחינות הבגרות, התקשרויות הרשות הארצית למדידה והערכה שהן חוצות שנת תקציב, והתקשרויות לתפעול והחזקת מטה המשרד אשר חוצות שנת התקציב

הדר פוקס:       התכנית השנייה היא 20-61-01, חינוך מיוחד, בסך 9,812,000 ₪

הדר פוקס:  הסיבות המרכזיות בגינן נוצרו העודפים זה התקשרויות עבור ליווי תלמידי חינוך מיוחד בהסעות שמתואמות עם שנת הלימודים וחוצות שנת תקציב, התקשרויות עבור סיוע לתלמידים המרותקים לביתם אשר מתואמות עם שנת הלימודים וחוצות שנת תקציב, התקשרויות עבור מתן שירותים נלווים פרא רפואיים בחינוך המיוחד

הדר פוקס:       התכנית השלישית היא 20-62-02, הגיל הרך, בסך של 21,103,000 ₪

הדר פוקס:  העודפים נוצרו עבור התקשרויות לתפעול מעונות הגיל הרך אשר חוצות שנת תקציב

הדר פוקס:       תכנית מספר ארבע, 20-63-01, יסודי וחטיבת ביניים, על סך 15,763,000 ₪

הדר פוקס:  הסיבות המרכזיות בגינן נוצרו עודפים זה התקשרויות מתואמות עם שנת הלימודים שחוצות את שנת התקציב, בחינוך היסודי ובחטיבות הביניים

משה גפני: מאה אחוז

משה גפני:  יש שאלות? מי בעד אישור הבקשה?      

אורית פרקש הכהן: לי יש שאלה

משה גפני: אני כבר התחלתי להצביע, אבל לא חשוב

אורית פרקש הכהן: מה זה אומר שמשרד ראש הממשלה, 81 מיליון שקלים שם? מה זה? משרד ראש הממשלה משתתף בכיסוי ההוצאות הללו? כי זה לא במינוס

הדר פוקס: משרד ראש הממשלה?      

ולדימיר בליאק: בפירוטים רשום שם

אורית פרקש הכהן: אני לא מבינה מה זה אומר, האם יש כאן שימוש בתקציב מדינה כרגע, או שהכול מקורות עצמיים?      

הדר פוקס: לא, מדובר בהעברת עודפים

הדר פוקס:  הכסף עובר, התחייבויות שנרשמו בסוף השנה, ב-2022, ולא שולם בגינן המזומן, מעבירים אותן ל-2023 על מנת שהמשרד יוכל לסגור את ההתקשרויות

משה גפני: אבל היא שואלת מה זה משרד ראש הממשלה פה?      

אורית פרקש הכהן: זה כאילו ממשרד אוצר, ממשרד חוץ, מהמשרד לביטחון פנים, תסבירו לי

אורית פרקש הכהן:  בעצם הם מעבירים את הכספים הללו למשרד הביטחון? לצרכי משרד הביטחון?     

יצחק פינדרוס: אנחנו במשרד החינוך

אורית פרקש הכהן: אני יודעת, אני מחזיקה ביד את המשרד החינוך, אבל יש פה טבלאות

הדר פוקס: אני לא בטוחה שאת מדברת על אותה פנייה שאני מזכירה, העודפים לא עוברים ממשרדים אחרים

אורית פרקש הכהן: נכון, לכן אני לא מבינה

טמיר כהן: 20-007

משה גפני: מה מספר הפנייה שאת מחזיקה?      

אורית פרקש הכהן: אה, זה פנייה תקציבית

אורית פרקש הכהן:  זה גם משרד החינוך

שרן השכל: זה עבור מימון של חוסרי השכר, נכון?      

אורית פרקש הכהן: יש שניים של משרד החינוך?      

משה גפני: מה שאנחנו דנים עכשיו זה העודפים, מה שהתחייבו במשרד החינוך וצריך לשלם השנה

יצחק פינדרוס: עודפים מחויבים

משה גפני: מי בעד אישור הבקשה של משרד החינוך? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: 19-011, מדע, תרבות וספורט

משה גפני:  בבקשה

אוריאל שם טוב: הפנייה נועדה להעברת עודפים משנת התקציב 2022 לשימוש בשנת תקציב של 2023, סך של 80,630,000 שקלים

אוריאל שם טוב:  הסעיף מתקצב את משרד המדע ואת משרד התרבות והספורט והעודפים נובעים בעיקר מתמיכה בתרבות ובספורט, התמיכות אושרו בסוף שנת 2022 והביצוע בפועל נעשה השנה

אוריאל שם טוב:  כמו כן חלק מהעודפים נובעים גם מתקצוב של פרויקטי תשתית שבהם התקצוב בפועל נעשה בהתאם להתקדמות בפועל

יצחק פינדרוס: זה בכלל הממשלה הקודמת

יצחק פינדרוס:  יש מי מהממשלה הקודמת שיכול להסביר את זה, אולי אורית תסביר את זה

אורית פרקש הכהן: אני מתגעגעת לממשלה הקודמת, למרות שאני בקואליציה

משה גפני: אבל זה בסדר? הבקשה הזאת היא בסדר, אורית?      

יצחק פינדרוס: גם אני מתגעגע, כי אני רוצה להיות באופוזיציה

משה גפני: אני רוצה להגיד משהו

משה גפני:  אני חשבתי שאולי מישהו יקפוץ ויגיד, מדע, תרבות וספורט, זה לא לחימה

אורית פרקש הכהן: נכון, אז אולי נקבל הסבר?      

משה גפני: רק רגע

משה גפני:  אני נמצא פה הרבה שנים, נכון שזה לא תומך לחימה, נכון שהמשרדים צריכים להתנהל, זה לא יכול להיות שפתאום הספורט ייפסק לגמרי

משה גפני:  לפי דעתי נותנים להם עוד כסף ואף אחד לא קפץ ואמר שזה לא תומך לחימה, בניגוד למה שעושים על דברים אחרים

שרן השכל: השאלה לאן זה הולך

שרן השכל:  תראה, בסוף גם הילדים של המפונים צריכים פעילויות ספורט, צריכים לממן לילדים בכל מדינת ישראל

משה גפני: אבל, שרן, מדובר על עודפים, מדובר על התחייבות שהייתה בשנה שעברה, זה הנושא שעומד פה על סדר היום

שרן השכל: לאן זה הולך?      

משה גפני: לדברים משנה שעברה

יצחק פינדרוס: התחייבו בשנה שעברה ולא שילמו

שרן השכל: ולא שילמו אותה עדיין?      

משה גפני: לא

אורית פרקש הכהן: מצד שני, היושב ראש, יש כאן 80 מיליון שקלים

אורית פרקש הכהן:  אין קיצוץ, זה כאילו עולם כמנהגו נוהג

משה גפני: אבל בסדר

משה גפני:  מה שרציתי להגיד, שאנחנו החרדים יותר נחמדים

שרן השכל: אתה חושב? מה לא מימנו תכניות של הממשלות הקודמות גם כן כשהיה להן בתקציב?      

יצחק פינדרוס: לא, לא

יצחק פינדרוס:  יש לי חדשות בשבילך

יצחק פינדרוס:  ממש לא

חמד עמאר: לא נכון, מימנו

שרן השכל: הנה התחלתם

יצחק פינדרוס: אתה יודע שלא מימנו

חמד עמאר: אני יודע שכן

משה גפני: סתם, בדיחה

משה גפני:  מדע, תרבות וספורט, בבקשה

אורית פרקש הכהן: אני רוצה להתייחס כי זה 80 מיליון שקלים, אני לא יודעת, אני הייתי רוצה לשאול את הרפרנט האם נערכת תכנית בכל זאת לבחינה מחדש של הוצאות משרד התרבות בימי לחימה ואני מבקשת התייחסות מיוחדת

אורית פרקש הכהן:  מי הנציג הרלוונטי מהמשרד או מאגף התקציבים?      

משה גפני: למה את שואלת שאלות? הרי העודפים האלה זה את עשית

אורית פרקש הכהן: עדיין

משה גפני: את היית השרה

אורית פרקש הכהן: הייתי שרת מדע, זה נכון, אבל העודפים האלה מגיעים כעת וכעת בימי לחימה היה כדאי לבחון אותם שוב

משה סולומון: אבל הם עודפים, הם מאחורה

יצחק פינדרוס: אבל זה עודפים מחויבים

אורית פרקש הכהן: השאלה היא לא קטנונית

משה גפני: אני לא העברתי ביקורת

אורית פרקש הכהן: אני רוצה להפנות שאלה

אורית פרקש הכהן:  מי הנציג של אגף התקציבים פה? אוריאל, בתכנית שר האוצר סמוטריץ', שהוא מתכוון לחזק ב-150 או יותר מיליון שקלים את משרד התרבות, התכנית שהוא הפיץ לתקשורת, התכנית הכלכלית שלו שדיבר עליה היושב ראש

אורית פרקש הכהן:  האם אתה מכיר את התכנית הזאת? אנחנו עכשיו מעבירים עוד 80 מיליון שקלים עודפים, אז במכתב של שר האוצר, שהוא הוציא להנהלת משרדו הוא מזכיר בשימושים מעל 150 מיליון שקלים תוספת למשרד התרבות, האם אתם מכירים את זה? כשאנחנו עכשיו גם מעבירים עוד 80 מיליון שקלים

משה סולומון: זה לא עוד, זה בוצע

תמר לוי בונה: לשאלה של חברת הכנסת פרקש, פה מדובר בעודפים מחויבים שעוברים בין השנים, זה אנשים שהתחייבו להם על הכסף וצריך להוציא את המזומן בהתאם להתחייבויות

תמר לוי בונה:  מה שכתוב, התקציב שנידון בו לגבי המלחמה זה חלף לפיצויים של מס רכוש

תמר לוי בונה:  התרבות לא ייגשו למתווה של רשות המיסים, לפיצויים של הירידה בהכנסות, אלא למתווה חליפי שיותר מתאים לאופי - - -     

ולדימיר בליאק: אבל יש מתווה חליפי?     

תמר לוי בונה: כן

אורית פרקש הכהן: לא הבנתי

ולדימיר בליאק: כי הוא לא עבר כאן, נכון?      

תמר לוי בונה: הוא לא עבר כאן

תמר לוי בונה:  התקציב בגינו יעבור כאן כי זה יהיה כמבחן תמיכה, כי גם בקורונה ראינו שזה פחות מתאים

ולדימיר בליאק: אבל זה אושר בכנסת איך שהוא, בוועדת חינוך?      

תמר לוי בונה: הכסף עבורו יאושר בכנסת

אורית פרקש הכהן: לא הבנתי

אורית פרקש הכהן:  סליחה, אני מקריאה ממכתב שר האוצר, יש סעיף שנקרא תרבות במקורות מאושרים, 150 מיליון שקלים, תיאור השימוש תוספת למשרד לפעילות גמישה

אורית פרקש הכהן:  אני שואלת להבהרה

תמר לוי בונה: זה מקורות

תמר לוי בונה:  סליחה, חשבתי שאת מדברת על השימושים

תמר לוי בונה:  מה שאת מקריאה זה כסף שהיה אמור להגיע למשרד התרבות והספורט ולא יגיע, אלא יילך לממן את שימושי המלחמה

תמר לוי בונה:  כל הטבלה שאת מסתכלת עליה זה כספים שהיו אמורים להיות מוקצים השנה לטובת מיני פעילויות ולא יועברו בשל ההכרה שאנחנו נמצאים במצב חירום

אורית פרקש הכהן: אז זה פחות 80 מיליון שכאילו אנחנו עכשיו - - -     

תמר לוי בונה: זה לא קשור, זה היה אמור להגיע און טופ

תמר לוי בונה:  היה אמור להגיע עודפים, עודפים זה בגין פעילויות עבר מחויבות

תמר לוי בונה:  אם היה ניתן לא להעביר היינו לא מעבירים

אורית פרקש הכהן: רגע, אז עכשיו אני עוברת לטבלת השימושים של מכתב שר האוצר, בטבלה של השימושים, כלומר לאן הוא מעביר או צפוי שר האוצר להעביר את הכסף, אז גם יש שורה של תרבות וכתוב 170 מיליון שקלים

תמר לוי בונה: זה הפיצויים חלף מס רכוש

תמר לוי בונה:  זה מה שהסברתי

תמר לוי בונה:  אני אגיד לך את המתודולוגיה - - -     

אורית פרקש הכהן: אבל אתה מבין שאת זה היינו צריכים לעשות בוועדה? אני לא אמורה לחיות ממכתבים שיוצאים לתקשורת שלא ברור אם הם הגיעו לכאן

תמר לוי בונה: אבל זה יגיע לוועדה, חברת הכנסת פרקש, זה יוגש בסוף בתקציב ואז אתם תוכלו להחליט אם אתם מאשרים או לא מאשרים

ולדימיר בליאק: תמר, יש לי שאלה אחרת בהקשר הזה

ולדימיר בליאק:  למה מתווה לתיירות נידון כאן ואנחנו מאשרים אותו כאן בכנסת ולמה מתווה לספורט לא?      

תמר לוי בונה: זה יוצא כמבחן תמיכה

תמר לוי בונה:  בסוף יש לך את הכסף של - - -     

ולדימיר בליאק: בגלל שהמנגנון שונה?      

תמר לוי בונה: כן

תמר לוי בונה:  יש לך את הכסף של מס רכוש שהוא בגין הפיצויים

ולדימיר בליאק: אבל גם לתיירות זה מס רכוש

תמר לוי בונה: נכון, ובגלל זה מס רכוש מגיע לפה

ולדימיר בליאק: לא, אני שואל למה מתווה לענף מסוים נידון כאן ובענף אחר לא

קריאה: חבר הכנסת בליאק, התיירות היה בתוך החוק שהגשנו לוועדה

ולדימיר בליאק: בסדר, אז למה תרבות לא?      

קריאה: כי תיירות התאים לחוק ותרבות לא התאים לחוק

תמר לוי בונה: אבל זה יגיע לפה ככסף

תמר לוי בונה:  שוב, בסוף היה פה צורך – היינו יכולים, חבר הכנסת בליאק, להגיד התרבות הם מה שאושר פה על השולחן וזהו

ולדימיר בליאק: לא, אני בעד, אני שואל טכנית

תמר לוי בונה: אני מסבירה לך עוד פעם טכנית

תמר לוי בונה:  אנחנו, כדי להתגבר על כל מיני בעיות שיש בעולם של התרבות, נגיד יש שם הרבה גופים נתמכים, אלה גופים שאין להם הכנסות, זה לא כמו רשת גדולה שיכולה לחיות על שומני עבר ורווחי עבר, פה אנחנו בהגדרה לא יכולים לתת להם רווחים לגופים נתמכים

משה גפני: בסדר, נדבר על זה עוד

יצחק פינדרוס: יגיע התקציב, נדבר על זה

אורית פרקש הכהן: זה לחודש או חודשיים? לאוקטובר-נובמבר לענף התרבות?      

תמר לוי בונה: עד סוף שנה

אורית פרקש הכהן: לא, בשימושים של שר האוצר

תמר לוי בונה: עד סוף שנה

יצחק פינדרוס: זה יגיע פה לדיון בוועדה כשהוא יביא את התקציב

משה גפני: עד סוף שנה

משה גפני:  תודה רבה

משה גפני:  מי בעד מדע, תרבות וספורט בזמן לחימה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: אני עובר לבקשה 39-004, משרד התקשורת

צח בסול: שלום, צוהריים טובים

צח בסול:  הפנייה התקציבית נועדה להעביר תקציבים משנת 2022 ל-2023 בסך של 4,628,000 ₪ שמתחלקים על פני כמה תכניות

צח בסול:  התכנית הראשונה 39-11-01, 3,298,000 ₪, שנועדו לפעילות השוטפת של משרד התקשורת, יועצים ופרויקטים טכנולוגיים

צח בסול:  העודפים האלה מגיעים כיוון שיש התקשרויות חוצות שנה

צח בסול:  התכנית הנוספת, תכנית 05 של המועצה לשידורי כבלים ולוויין, 1,550,000 ₪, שנועדו לפעילותה של המועצה לשידורי כבלים ולוויין

צח בסול:  מדובר על תמיכה בשידורים בשפה האמהרית ועוד התקשרויות חוצות שנה שמשולמות בהתאם לביצוע בפועל

משה סולומון: יש לי שאלות כאן

משה סולומון:  גם הייתה לי על זה שיח עם שר התקשורת בזמנו, לפני המלחמה, בנושא של המועצה לשידורי הכבלים והלוויין

משה סולומון:  העניין של השידור בשפה האמהרית דובר והיה בעבר שידור בשפה התיגרית, השידור הזה ירד ואני הבנתי שזה יתוקן ואני רואה שזה לא תוקן כאן

משה סולומון:  אני מבקש להבין האם זה יתוקן, איפה זה עומד, הנציג של משרד התקשורת?      

אליאנה רובנוביץ: אני מוכנה לבדוק את זה

אליאנה רובנוביץ:  התקנה עדיין נקראת שידורים באמהרית ותיגרינית

משה סולומון: אבל כאן לא מופיע, מופיע בפירוט בפירוש בשפה האמהרית בלבד

אליאנה רובנוביץ: אני מניחה שזה איזה שהיא טעות סופר, אנחנו מדברים גם אמהרית ותיגרינית, אבל אני בהחלט מוכנה לבדוק את זה

אליאנה רובנוביץ:  לא היה שינוי משנים קודמות

משה סולומון: אז אני כן רוצה להגיש על זה רביזיה

משה סולומון:  אני אצביע בעד אבל אגיש רביזיה כי זה כבר כמה פעמים שאומרים שזה יקרה וזה לא קרה

משה גפני: אז מה אתה מציע לעשות?      

משה סולומון: בוא נראה למה זה לא קורה, כי זה מופיע בחוק

משה גפני: לא להצביע?      

משה סולומון: לא, אפשר להצביע

משה סולומון:  להצביע, אני רוצה להגיש על זה רביזיה ולראות שהדבר הזה קורה

שרן השכל: אני גם רוצה להוסיף

שרן השכל:  השאלה שלי בנוגע לאנשים עם מוגבלות שזקוקים לשפת הסימנים, בטח בימים כאלה של מלחמה שהם צריכים תרגום לשידורים, לחדשות, להנחיות פיקוד העורף

אליאנה רובנוביץ: זה לא מתוקצב במסגרת משרד התקשורת, אלא כנראה במקומות אחרים

משה גפני: חבר הכנסת סלומון, אני מציע שאנחנו נצביע על זה, תגיש רביזיה, תדבר עם השר קרעי ותנסו להגיע לפתרון

משה סולומון: בסדר גמור

משה גפני: הרי אי אפשר על כל דבר לעכב

משה גפני:  בסדר?      

משה סולומון: אני בעד

משה גפני: מי בעד אישור הבקשה של משרד התקשורת? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה סולומון: רביזיה

משה גפני: ויש רביזיה של חבר הכנסת סלומון, אבל תדבר היום עם השר קרעי, לא להשאיר את זה הרבה זמן

תאיר: הפנייה התקציבית נועדה לתקצוב של 242 מיליוני ₪ לביצוע שינויים פנימיים בתקציב, 60 מיליון שקלים לתקצוב שעות טיפול בניצולי שואה סיעודיים ועוד כ-180 מיליון שקלים לתקצוב התגמולים של ניצולי השואה בחוקי נכה רדיפות הנאצים וחוק ההטבות

משה גפני: שאלות? מי בעד אישור הפנייה? ירים את ידו

אורית פרקש הכהן: לי הייתה שאלה

יצחק פינדרוס: אבל הצבענו

אורית פרקש הכהן: המקורות שם, אני לא בטוחה, צריך שנייה כדי לאתר את זה, האם יש שם מקורות שהם עכשיו תוספת תקציבית? זאת השאלה שלי, ולא רק ניצול פנימי של מקורות

תאיר: נכון לעכשיו הפנייה הזאת נועדה להתאים את התקציב לביצוע

תאיר:  הפנייה הנוכחית רק מסיטה כספים שנמצאים בתוך הסעיף

אורית פרקש הכהן: אין פה תוספת תקציבית חדשה מתקציב המדינה, מאוצר המדינה?      

תאיר: בפנייה הזאת לא

תאיר:  צפויה להגיע פנייה נוספת שתשלים את התקציב בהתאם לביצוע בסוף שנה

אורית פרקש הכהן: כלומר צפויה להגיע הגדלת תקציב מתקציב המדינה לרשות לניצולי שואה?      

תאיר: נכון

אורית פרקש הכהן: ואת יודעת על מה, באיזה סעיפים?      

תאיר: הסכומים הם בעשרות מיליוני שקלים, אנחנו עוד לא יודעים כרגע לחזות בדיוק את הסכום המדויק, אבל מדובר הכול בעולמות של הסיעוד ובעולמות של התגמולים

אורית פרקש הכהן: לניצולים עצמם?      

תאיר: בוודאי

אופיר כץ: יופי

משה גפני: מי בעד אישור הפנייה של הרשות לניצולי שואה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

משה גפני: בקשה 70-005, משרד השיכון

אסף וקסלר: הפנייה נועדה להעברת סכום של 1,834,630,000 ₪ עודפים משנת 2022 לשנת התקציב 2023 בחלוקה לתכניות

אסף וקסלר:  אנחנו מדברים על 1,469,363,000 ₪ בתכנית משקים סגורים בנייה חדשה, שזו פעילות של פיתוח אתרי מגורים, שכונות מגורים, כספים שמתקבלים מאותם זוכים בקרקעות שנועדו לפיתוח מתחמים

אסף וקסלר:       תכנית 70-10-02, תכנית של בנייה חדשה, 18,992,000 ₪

אסף וקסלר:  גם פה מדובר בתכנית של תקציבי מדינה לפעילויות פיתוח

אסף וקסלר:  תכנית 70-20-01, 4,465,000 ₪, תכנית של מרקם ותיק ופעילויות תומכות בנייה

אסף וקסלר:  יש פה פעילויות רחבות בסמכות משרד השיכון

אסף וקסלר:  תכנית 70-03-01, 9,869,000 ₪, נכסים וניהול הדיור הציבורי

אסף וקסלר:  גם פה כספים שעוברים משנת 2022 לשנת 2023 בגין פרויקטי שיפוץ ופיתוח של הדיור הציבורי

אסף וקסלר:  תכנית 70-03-02, 18,494,000 ₪ - - -     

משה גפני: אנחנו לא מרוצים מהדיור הציבורי, זה הולך ונהיה יותר רע

משה גפני:  השר היה פה והוא גם דיבר על זה

משה גפני:  אתם עוצרים את משרד השיכון בעניין הזה, אבל בסדר, נראה מה יהיה, הציבור הכי עני

אסף וקסלר: ואחרונה תכנית 70-030-02, גם פה ניהול הדיור הציבורי

אסף וקסלר:  313,447,000 ₪

אסף וקסלר:  תקציבים שמיועדים לרכש דירות לדיור ציבורי

גלעד קריב: כמה דירות אתם רוכשים ב-330,000 שקל שאתם מעבירים עכשיו?      

אסף וקסלר: זה 313 מיליון

גלעד קריב: אה, זה הרבה

משה גפני: מה הרבה? אמרתי לך, אתה לא עושה את העבודה שלך

גלעד קריב: מצטער, באתי ללמוד ממך

משה גפני: נציג מפלגת העבודה והדיור הציבורי מסכים לסכום הזה

גלעד קריב: נו, אז תצביע נגד

יצחק פינדרוס: לא, אני רוצה יותר

גלעד קריב: אז תעביר יותר, אתם קואליציה

משה גפני: מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: מענקי בינוי ושיכון, בקשה 42-003, מענקים וסבסוד

אסף וקסלר: הפנייה מעבירה עודפים משנת 2022 לשנת 2023 בסך של 3,541,000 ₪

אסף וקסלר:  מדובר פה על שתי תכניות תקציב, 42-01-01 מענקי סבסוד ריבית, שזה 1,765,000, שזה עודפים בגין פעילות מול הבנקים בגין פעילויות של מענקים ותמיכה שהמדינה מקצה, ותכנית 42-03-01, שזה עמלות, ניהול וסיוע, פה מדובר בעיקר בתשלומי עמלות לבנקים בגין תכניות העמדת האשראי והמשכנתאות שהמדינה מעמידה לזכאים

משה גפני: מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: רשות ממשלתית למים וביוב, עודפים

טמיר כהן: 41-003

ליהי צלאל: הפנייה נועדו להעביר עודפי תקציב משנת התקציב 2022 לשנת התקציב 2023, בסך של 4,152,000,000 לתקציב התפעול של הרשות

ליהי צלאל:  העודפים נובעים בעיקר מהתקשרויות חוצות שנה

משה גפני: למה זה חשוב לכם? אולי אפשר להשאיר את זה אחרי המלחמה?      

ליהי צלאל: זה נדרש לתפעול השוטף של המשרד, הוצאות כמו תפעול, אבטחה, מחשוב וכדומה

משה גפני: בקשה מספר 41-003, רשות ממשלתית למים וביוב, מי בעד אישור הבקשה? ירים את ידו

אורית פרקש הכהן: כמה כסף זה?      

משה גפני: תגידי, בבקשה

משה גפני:  היא חברת כנסת מיוחסת בגלל שהיא הייתה שרה בממשלה הקודמת והיא גם חכמה מאוד, אז תעני לה

אורית פרקש הכהן: השתקת אותי

משה גפני: מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: התיירות

משה גפני: 78-005

צח בסול: אהלן, שלום

צח בסול:  הפנייה התקציבית נועדה להעברת עודפי תקציב מתקציב הסיוע להתמודדות עם משבר הקורונה בסך של 22,500,000 ₪ מ-2022 לשנת 2023

צח בסול:  התקציבים האלה הם בעיקר כולם בתכנית 78-01-04, פיתוח תשתיות תיירותיות והם נועדו לפיתוח כלכלי ותיירותי של רשויות תיירותיות בגליל ובגולן על פי החלטת ממשלה 326

משה גפני: בסדר, הבנו, פיתוח בגליל ובגולן

ולדימיר בליאק: יש לי שאלה

ולדימיר בליאק:  מתי יעבור הסיוע למפונים 200 שקל מבוגר ו-100 שקל לילד, למה זה תקוע?      

משה גפני: שאלה טובה

צח בסול: אני מפנה אתכם לחנוך, חשב של תיירות, הוא גם כן בזום

יצחק פינדרוס: היה בדיון - - - את הרשימות לביטוח לאומי בגלל ההצלבה, היום הם מסיימים, מחר יהיה לביטוח לאומי את הרשימות ואז ביטוח לאומי - - -     

ולדימיר בליאק: אוקיי

ולדימיר בליאק:  אתה רוצה להיות רפרנט?      

יצחק פינדרוס: לא, זה היה בדיון בוועדת הכלכלה

ולדימיר בליאק: לא, אתה נותן תשובה מצוינת

יצחק פינדרוס: אתה רוצה עכשיו תשובה פורמלית? הוא יגיד לך, תבדוק בתיירות ותבדוק בביטוח לאומי ולא תקבל תשובה

ולדימיר בליאק: אני רק רוצה שהכסף יעבור, זה כל מה שאני רוצה

יצחק פינדרוס: בסדר, אני רק אומר לך, היה דיון בוועדת כלכלה עכשיו

גלעד קריב: שהכסף יעבור גם לתושבים שפונו על ידי המועצות האזוריות

משה גפני: תודה רבה

משה גפני:  מי בעד אישור הבקשה של משרד התיירות? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: אני רוצה את המשטרה ובתי הסוהר, 52-006, אחרי זה אני אתן לך

עידו חי: הפנייה נועדה להעברת עודפים משנת 2022 לשנת 2023 על סך 12,299,000, הפנייה מתחלקת בין שתי תכניות, 52-40-01, פיתוח שירות בתי הסוהר, זה נועד בעיקר לפרויקטי בינוי בעקבות בג"צ מרחב המחיה, ופיתוח של משטרת ישראל, 52-50-01 על סך של 9,072,000 ₪

ינון אזולאי: שאלה

ינון אזולאי:  קודם כל לגבי האסירים הביטחוניים שעכשיו מגיעים, איפה אתם אמורים לאכלס אותם?      

עידו חי: זה הייתי ממליץ להפנות לשירות בתי הסוהר

ינון אזולאי: בגלל זה אני שואל את שירות בתי הסוהר

אהרן הראל: עד היום קלטנו כ-2,600 אסירים ביטחוניים, הם מאוכסנים כרגע במתקן במרכז הארץ

ינון אזולאי: כולם מעזה, מאיו"ש?      

גלעד קריב: הרוב המוחלט מאיו"ש, יש כמה מאות בלבד מעזה

אהרן הראל: אין כרגע חלוקה מדויקת, כ-2,600 אסירים קלטנו

ינון אזולאי: לא, אבל אתה יודע אם זה מאות או אלפים מפה או משם?      

אהרן הראל: לא, יש גם וגם, גם מאיו"ש וגם מעזה

ינון אזולאי: ואיפה היום הם מאוכלסים?      

אהרן הראל: במתקן במרכז הארץ

ינון אזולאי: והוא מספיק על פי הצמצום שעשינו של מרחב המחיה המנהלתי האחרון שהגשנו כשהעברנו את החוק?      

אהרן הראל: אנחנו שמים אותם במתקנים ביטחוניים, כמו שאתה מבין, במרכז הארץ, וגם עובדים לפתוח מתקנים חדשים

ינון אזולאי: זו השאלה

ינון אזולאי:  אם מחר בבוקר אתה צריך ויש עוד כמות, אתה מוכן, מאורגן?      

אהרן הראל: אנחנו מכשירים מתקנים נוספים לקליטה

ינון אזולאי: יש לכם צפי? תוך כמה זמן מתקנים נוספים? אני שואל אותך שאלה, עכשיו 500 עצירים חדשים מגיעים, יש לנו איפה לשים אותם?      

אהרן הראל: יש לנו תכניות גם לזה

אהרן הראל:  אנחנו עובדים על זה

אהרן הראל:  זה לא משהו שהוא בשליפה

ינון אזולאי: מה שקורה היום ביהודה ושומרון ועזה, זה לא תמיד מתוכנן, פתאום אתה רואה כמות שאתה לוקח, מצליח להביא אותם, השאלה אם אנחנו ערוכים לזה

אהרן הראל: אנחנו ערוכים ונערכים גם

ינון אזולאי: תודה

ינון אזולאי:  עוד דבר קטן, לגבי אסירים פליליים, אסירים שנמצאים בבתי הסוהר הכלליים, בפעם שעברה שאלתי אתכם לגבי ההפסקות שלהם, שהם לא יוצאים, האם השתנה? כי אנחנו יודעים שבכל הארץ זה די משתנה

אהרן הראל: ענינו בצורה מסודרת וגם נשלחה הודעה מטעם לשכת הנציבה גם לוועדה, התשובה, אין שום שינוי במדיניות של השב"ס, הלו"ז על פי סדר יומי, אין שום מגבלות לאסירים פליליים

ינון אזולאי: אין שום מגבלות?      

אהרן הראל: לא

ינון אזולאי: כי בפעם שעברה היו מגבלות

ינון אזולאי:  גם אתם בתשובה שלכם - - -      

אהרן הראל: לא, המגבלה הייתה בעקבות המבצע, יש טילים, יש מגבלות

ינון אזולאי: בגלל זה אני שואל אותך

ינון אזולאי:  כי אנחנו יודעים, אם תלך לערים, יש לך ירוק, כתום, צהוב, השאלה אם גם בבתי הסוהר מתנהלים על פי ההנחיות כביכול של פיקוד העורף ואז על פי זה אתם מתכננים את היציאות שלהם?      

אהרן הראל: כמובן אנחנו מתנהלים על פי הנחיות פיקוד העורף

ינון אזולאי: אוקיי

ינון אזולאי:  ודבר אחרון, האם יש תכנון לשחרר אסירים פליליים בעבירות קלות בשל הלחץ של אסירים ביטחוניים?     

אהרן הראל: לא ידוע לי, אבל זו שאלה ש–      

אליהו (אלי) רביבו: האם זו אחת האפשרויות שנבחנת לצורך שחרור לחצים בתוך גבולות בית הסוהר?      

אהרן הראל: אנחנו בוחנים את כל האפשרויות מול המשרד, בהתאם להחלטות שיתקבלו נבצע

אהרן הראל:  אנחנו גוף מבצע, לא גוף מחליט

סימון מושיאשוילי: קיימת ועדה שמתכנסת לשחרור אסירים מוקדם?      

גלעד קריב: זה השחרור המנהלי

גלעד קריב:  בוודאי, עובדת ועדה

אהרן הראל: כל הזמן יש ועדות שמתכנסות

סימון מושיאשוילי: לא, אני יודע שנכון ללפני שלושה שבועות הם לא התכנסו

גלעד קריב: מה שקרה זה שהקפיאו

גלעד קריב:  המצב המיוחד שהכריז עליו שר המשפטים אחרי ההיוועצות עם השר לביטחון לאומי, המצב הזה הביא להקפאת העבודה בוועדות השחרורים הרגילות, לא השחרור המנהלי, ועדות קיצור בשליש וכו', וזה רק מעצים את המצוקה

גלעד קריב:  אבל עכשיו מחזירים לעבודה את ועדות השחרורים הרגילות, בין השאר כדי להתמודד עם המצב הזה

אליהו (אלי) רביבו: גלעד, השאלה היא הפוכה

אליהו (אלי) רביבו:  זה בדיוק העניין, אני לא מסתפק בכך שיחזירו את הוועדה המקורית, אני רוצה לדעת האם בנסיבות העניין אחת האפשרויות שנבחנת בשב"ס היא האצת שחרור למי שקרוב לשחרור, למי שאשם בעבירות - - -     

גלעד קריב: זה מנגנון השחרור המנהלי וצריכה להיות תשובה משפטית ומבצעית מהמשרדים האם צריך לעשות את זה

גלעד קריב:  יכול להיות שאפשר למצוא פתרונות כליאה נוספים

גלעד קריב:  אנחנו יודעים שגם יש אנשים במתקנים של הצבא ושל גורמי ביטחון אחרים

גלעד קריב:  ועדת הבט"ל צריכה להתעסק בזה ובדיון חסוי

משה גפני: מה חסוי עכשיו?     

אליהו (אלי) רביבו: לא, אנחנו לא יכולים להגיד לך, זה חסוי

גלעד קריב: אנחנו עושים דיונים חסויים עם ינון על העברת כספים

משה גפני: המשטרה ובתי הסוהר, 52-006, מי בעד אישור הבקשה? ירים את ידו

משה גפני:  מי נגד? מי נמנע? הבקשה אושרה

משה גפני: אושר

משה גפני: נשארו עוד שתי פניות

אליהו דלל: אדוני, אפשר משהו קצר לפני?      

משה גפני: בבקשה

אליהו דלל: הייתי לפני זה בוועדת הרווחה ובוועדה הזאת דובר על אותם אנשים שהם היום נפגעי פעולות האיבה וישנו ארגון, עמותה של פעולות האיבה, שלצערי אחרי האירוע ב-7 באוקטובר, נוספו עוד קרוב ל-20,000 נפגעים לעמותה הזאת

אליהו דלל:       כותב לי יו"ר העמותה, מצורף בזה האישור של הכספים שהוקצו בהסכמים הקואליציוניים לטובת סיוע לארגונים העוסקים בנפגעי פעולות האיבה וכרגע מעוכב על ידי האוצר לחלוקה מאחר שאין אישור בוועדת הכספים כאשר אנחנו קורסים מפניות לעזרה

אליהו דלל:  הם עושים שם עבודת קודש של אלפי משפחות שכולות מה-7

אליהו דלל: 10 ואלפי פצועים והתמיכה הזאת תסייע לנו רבות

אליהו דלל:  אנא התערבותך מול ועדת הכספים ומול חבר הכנסת יו"ר הוועדה משה גפני על מנת לאשר סכום זה שנוכל לסייע לאלפי משפחות

משה גפני: מי כותב את המכתב?      

אליהו (אלי) רביבו: זה משהו שהוא לא נכון במהות

אליהו דלל: אלי, כתבו לי, אני אומר מילה, אני אפילו לא אומר את דעתי כרגע

משה גפני: הריני מודיע בזאת שכל פנייה שתקבל אישור גם של שר האוצר וגם של משרד האוצר בנושא הזה של נפגעי פעולות איבה לא אהסס לרגע להביא את זה

אליהו דלל: תודה רבה

אליהו דלל:  מי שכתב את זה הוא אייבי מוזס, יו"ר ארגון נפגעי פעולות האיבה

ולדימיר בליאק: זה לא מעוכב בוועדת הכספים בשום צורה

אופיר כץ: הרב גפני, בעניין הזה גם אני פניתי לשר האוצר, שצריך להביא את זה לפה, ויש דברים שהם קריטיים ודחופים ואני לא מבין למה באוצר יש להם נחת רוח לא להעביר את זה לפה

אופיר כץ:  יש נחת רוח, כאילו אנחנו לא במלחמה, כאילו אנחנו לא יודע במה

אופיר כץ:  להוציא הודעות הם מהירים

משה גפני: אני הבטחתי מקודם שאני מדבר עם שר האוצר על הנושא הזה של – אני אדבר גם על זה

אליהו דלל: תודה

ינון אזולאי: הרב גפני, אני מבין שאין פה מישהו מהחשכ"ל, אבל אתם בדרך כלל עובדים בשיתוף פעולה אז כדאי שתעבירו את זה

ינון אזולאי:  יש ועדת פטור שמאשרת את התקציבים, כמעט הכול עובר דרך ועדת פטור שנמצאת בחשכ"ל

ינון אזולאי:  יש כספים שאמורים לעבור למאמץ המלחמה, יש כספים שאמורים לעבור למשל לאילת, כ-5

ינון אזולאי: 5 מיליון שעדיין תקועים בוועדת הפטור

ינון אזולאי:       אני רק מבקש שתעבירו להם וגם אולי שיוציאו הנחיות לגבי הכספים שנמצאים כרגע, הנחיות ברורות בשעת מלחמה, למשרדים, עם מה אפשר להשתמש ועם מה אי אפשר להשתמש

ינון אזולאי:  אני קיבלתי ממשרדים, מהתקציבנים שלהם או מאנשי המשרד עצמו שיש בעיה והם לא יודעים איך, וכל פעם מטרטרים אותם הלוך ושוב, הלוך ושוב

ינון אזולאי:  אני מבקש לדאוג להעביר לחשכ"ל את הנושא הזה

משה גפני: עוד שתי פניות אני מבקש אם אפשר להעביר

משה גפני:  פנייה אחת, הגב' ממשרד ראש הממשלה, את אומרת שפניתם כבר כמה פעמים, זה גם הנושא של החטופים, המנהלת של החטופים, בקשה מספר 04-016

ולדימיר בליאק: זה עודפים, לא?      

משה גפני: עודפים, כן

משה גפני:  אני מבקש שמישהו יסביר את זה

ולדימיר בליאק: רשום פה פרויקט שיפוץ מעון רשמי של ראש הממשלה

גל אסף: אני אשמח להסביר

גלעד קריב: אם אפשר רק לדעת איזה מהמעונות הרשמיים?      

משה גפני: אולי תירגע, אתה גם כן

גלעד קריב: לא, צריך לדייק

משה גפני: בסוף אני אוציא אותך

גלעד קריב: הגדול, הקטן, זה ש - - -      

משה גפני: לא, בסדר, שמענו את ההצגות שלך

משה גפני:  אני עוד לא יודע במה מדובר, אתה כבר יודע להגדיר

גלעד קריב: אני רוצה לדייק את זה, אני בן אדם רציני, איזה מהמעונות

משה גפני: הוא רוצה עכשיו את הוויכוח, אתה מחר תמצא את זה בטלוויזיה

גלעד קריב: לא קשדור לטלוויזיה

משה גפני: קשור, קשור, אני אגיד לך אחרי זה איך זה קשור

יצחק פינדרוס: אגב, למען האמת, מדובר במעון של ראש הממשלה הבא, כי הרי הוא לא ייכנס כבר לשם, זה ייקח עוד כמה שנים

גל אסף: קודם כל בראשית הדברים, חבר הכנסת בליאק, בהמשך לשאלה שהעלית וגם תעלה, משרד ראש הממשלה וגם שאר המשרדים שאני מפרט, רובם הקפיאו פעילות שלא קשורה למלחמה

גל אסף:  מדובר בעודפים מחויבים שעוברים משנה לשנה על פעילות שהמשרד התחייב עליה ב-2022

ולדימיר בליאק: אבל אתה צריך להבין שאנחנו מצביעים על מה שרשום, לא על תכניות באוויר

ינון אזולאי: קודם כל זה למאמץ המלחמתי, בטח זה מיגון

גל אסף: הפנייה הוגשה לפני המלחמה ואכן מתייחסת לעודפים - - -     

ולדימיר בליאק: אז אולי תתקנו את המלל?      

גל אסף: אני חושב שלתקן את המלל יהיה לא הוגן כלפי חברי הוועדה ואז תגידו - - -      

ולדימיר בליאק: לא, אני חושב שהוגן מאוד כלפי חברי הוועדה שאנחנו נצביע על מה שכתוב

גל אסף: חבר הכנסת, מדובר בעודפים מחויבים שנוצרו בשנת 2022 - - -     

ולדימיר בליאק: בסדר, אני לא אומר שלא

גל אסף: נציגת משרד ראש הממשלה פה לידי והיא תתייחס, אבל חלק מהתקציב הזה למשל הוקפא והוסט למאמצים אחרים, למערך ההסברה, לכל מיני דברים

אורית פרקש הכהן: אבל כתוב שיפוץ מעון ראש הממשלה

גל אסף: בגין זה נוצר העודף בשנת 2022, זו המציאות ואותה אנחנו לא נשנה

גל אסף:  אנחנו אומרים שהעודפים עוברים בגין דברים שנוצרו בשנת 2022, אני חושב שלא הוגן - - -     

ינון אזולאי: מתי הכסף הזה חויב?      

גל אסף: הוא חויב בשנת 2022

ינון אזולאי: בהוצאות של ראש הממשלה? אז בעצם זה ראש הממשלה הקודם

יצחק פינדרוס: אמרתי, זה בכלל בנט

ולדימיר בליאק: אני שואל שאלה אמיתית, איך אפשר לתת ביטוי - - -     

אופיר כץ: לא, איפה גלעד? לגלעד יש - - -     

גלעד קריב: אני שאלתי איזה מעון, זה שבבלפור, זה שברחוב עזה, זה שבקיסריה?     

אופיר כץ: כולנו מוותרים על זכות הדיבור, ניתן את כל הזמן עכשיו לגלעד קריב

גלעד קריב: חברים, יש ארבעה מעונות

ולדימיר בליאק: אבל הייתה לי שאלה לפני גלעד, ברשותך

ולדימיר בליאק:  איך אפשר לתת ביטוי במלל של הפנייה למטרות החדשות המאוד ראויות שאתה מדבר עליהן?      

גל אסף: בפנייה הזאת לא, כשאנחנו נגיע למשל לפניית הסטות, חלק מהכסף, אתה תראה שחלק מהכסף יהיה בהסטות פנימיות

גל אסף:  סתם לדוגמה, תיכף נציגת משרד ראש הממשלה תסביר, אבל בגדול הקפאנו הרבה מ- - -      

ולדימיר בליאק: אז מה שאתה אומר שכרגע אני מאשר את העודפים - - -     

יצחק פינדרוס: מאשר את החובות של לפיד

ולדימיר בליאק: כרגע אני מאשר את העודפים לשיפוץ מעון ראש הממשלה ואחר כך אתה תביא להסטות

גל אסף: חבר הכנסת, העודפים נוצרו בגלל התחייבות בשנת 2022 למעון ראש הממשלה, הפרויקט הזה הוקפא ובין היתר המזומן שהתפנה בגינו - - -     

ולדימיר בליאק: אבל אי אפשר מראש לקחת את העודף ולהסיט אותו למטרות אחרות?      

גל אסף: הפנייה הזאת הוגשה עוד לפני המלחמה

אופיר כץ: הלוואי שזה היה ככה כלפי כל ההעברות האלה

אליהו דלל: זה הוקפא או בוטל?      

ולדימיר בליאק: אבל השאלה נכונה, אופיר

אופיר כץ: לא, אני אומר שהיינו יודעים שמה שאנחנו מחליטים פה זה באמת מיושם

אורית פרקש הכהן: וגם לפני שנציגת משרד ראש הממשלה תדבר, נציגת המשרד, מדובר פה ב-56 מיליון שקלים, כמה מתוך זה מיוחס לסעיף של הפיצוי?      

מירב כהן: יש כ-30 מיליון שקלים שהם עודפים עבור פרויקט השיפוץ של המעון הרשמי בבלפור

מירב כהן:  הפרויקט כרגע נעצר נוכח המלחמה

אורית פרקש הכהן: מה 60 מיליון? אבל כל העודפים מ-56

אופיר כץ: אבל היא מסבירה לך, שנייה

משה גפני: רגע, תני לשמוע

מירב כהן: נוכח המלחמה הפרויקט נעצר, אנחנו מבקשים שתעבירו את העודפים עבור כל הוצאות התפעול של המשרד, לאחר מכן תהיה פנייה נוספת שנסיט את התקציבים שקיימים רק לטובת המלחמה

מירב כהן:  כל הפעילות, גם - - -     

אורית פרקש הכהן: אבל זה לא מסתדר עם מה שכתוב

אורית פרקש הכהן:  כתוב שיש כאן עודפים של 56 מיליון שקלים, כתוב שהמקור של זה הוא מחמישה סעיפים, פרויקט לכל ילד, מידע וטכנולוגיה, שיפוץ מעון ראש הממשלה, מיגון ואבטחה וכו'

אורית פרקש הכהן:  כמה מתוך חמשת הסעיפים האלה זה לשיפוץ?      

מירב כהן: עניתי, כ-30 מיליון זה עבור השיפוץ

אורית פרקש הכהן: כ-30, אז הרוב

גל אסף: חברת הכנסת, צריך להגיד שזו פנייה של חלק מהעודפים רק, חלק מהעודפים כבר עברו

גל אסף:  אנחנו מעבירים פה רק את ה-13% עודפים שטרם עברו

גל אסף:  אני אשמח להגיד גם שהפנייה הזאת היא לא רק למשרד ראש הממשלה, אלא לכל הסעיפים שנמצאים כאן, מערך הגיור, הלשכה המרכזית לסטטיסטיקה, משרד התפוצות, מערך הדיגיטל ועוד משרדים

משה גפני: תודה רבה

משה גפני:  רבותיי, מי בעד אישור הבקשה? ירים את ידו

משה גפני:  מי נגד? מי נמנע?      

יצחק פינדרוס: אני נמנע

יצחק פינדרוס:  לא הבנתי

משה גפני: כל הכבוד לך

ולדימיר בליאק: אני נגד

אורית פרקש הכהן: אני נמנעת

אורית פרקש הכהן:  לא כל כך הבנתי

משה גפני: בסדר, אין לי טענות נגד אף אחד

ולדימיר בליאק: יש פה גם המשרד להתיישבות, אגב

ולדימיר בליאק: אושר

משה גפני: הפנייה האחרונה זה 125 עד 126, הוצאות חירום אזרחיות

אורית פרקש הכהן: קיבלנו תשובות למשרד ההתיישבות?      

ולדימיר בליאק: לא

אורית פרקש הכהן: משרד ההתיישבות אפילו לא נמצא בקיצוצים של שר האוצר, בתכנית המיועדת

ולדימיר בליאק: הנה, העברנו עכשיו 18 מיליון שקל למשרד ההתיישבות

יצחק פינדרוס: מחויבויות של השר הקודם

יצחק פינדרוס:  מי היה שר ההתיישבות הקודם?      

ולדימיר בליאק: לא היה שר התיישבות

יצחק פינדרוס: היה

גלעד קריב: היו לו עוד כמה דברים לעשות פשוט

משה גפני: הוצאות חירום אזרחיות

עדי פרנקפורטר: הפנייה נועדה להעברת סכום של שישה מיליון שקלים חדשים בהוצאה עבור תקצוב מיגוניות אסקו ולמיגוניות בתחנת הסעה

משה גפני: לא שמעתי

משה גפני:  למה?      

עדי פרנקפורטר: למיגוניות ולמיגונים בתחנת הסעה

עדי פרנקפורטר:  יש סוג של מיגוניות שקוראים להן מיגוניות אסקו, זה מיגוניות שבונים באופן מיידי, אז בונים אותן

משה גפני: כמה מיגוניות? את יודעת על איזה כמות?      

ינון אזולאי: כן, וכמה מטר כל אחת ומה החלוקה

עדי פרנקפורטר: מדובר בשטחים פתוחים ביישובים בדואיים שאין בהם את המענה המיגוני

משה גפני: בפזורה?      

עדי פרנקפורטר: אני לא יודעת בדיוק איפה

משה גפני: הייתה אצלי משלחת מהם והם אומרים שהם לא מקבלים

עדי פרנקפורטר: אני לא יודעת להגיד תשובה מדויקת אז אני לא רוצה לא לדייק

עדי פרנקפורטר:  זה לפי החלטה 1279, החלטת ממשלה, שנקראת תכנית לפיתוח כלכלי חברתי בקרב האוכלוסייה הבדואית בנגב 2022 עד 2026 ותיקון החלטות ממשלה

עדי פרנקפורטר:  בהתאם לזה מועברים שישה מיליון ₪ לפיקוד העורף לטובת המיגוניות האלה ביישובים הבדואיים

משה גפני: טוב

משה גפני:  שאלות?      

ינון אזולאי: על כמה מיגוניות מדובר?      

עדי פרנקפורטר: אני יכולה לברר

ינון אזולאי: אני רוצה לדעת בכמה מיגוניות ואיזה גודל של המיגוניות האלה

שרן השכל: ובאיזה יישובים ממקמים אותן

עדי פרנקפורטר: אוקיי, אני אברר

קריאה: אם זה צפון, דרום

שרן השכל: לא, זה בדרום, הבדואים

עדי פרנקפורטר: מיד יעלו בזום הגורמים הרלוונטיים שיודעים לענות על השאלות האלה

עדי פרנקפורטר:  אני אעדכן אתכם כשהם יהיו שם

משה גפני: לא, אני מעדיף שתעבירו בכתב לוועדה, נפיץ את זה בין החברים, את מה שאפשר לפרסם

משה גפני:  אני מבקש לקבל את זה בכתב וכמה שיותר מהר

עדי פרנקפורטר: לדעתי כבר עלה ליאור כלפה לזום אם אתה רוצה לשמוע תשובות עכשיו, בשביל לענות לשאלות האלה, אם תרצו תשובות

מיכל שיר סגמן: מי שכבר שילם בכיסו זה כולל גם החזר כספי?      

שרן השכל: מועצה מקומית ששילמה כבר

עדי פרנקפורטר: אני לא יודעת, אפשר לברר את זה גם איתם

מיכל שיר סגמן: כי אנשים לא ישבו וחיכו למדינה חודש וחצי אחרי המלחמה כדי לקנות מיגוניות, הם פשוט קנו

עדי פרנקפורטר: אנחנו נוציא תשובה בכתב, אני מעבירה לגורמי המקצוע שיענו גם על זה

אורית פרקש הכהן: סליחה, יש כאן העברת עודפים בסכום מאוד נמוך, 700,000 שקלים של רשות החשמל

אורית פרקש הכהן:  יש לי פה פינה רכה לגוף הזה בלב

אורית פרקש הכהן:  למה זה לא עולה, טמיר? 54-025

משה גפני: זה יעלה בישיבה הבאה, אני לא מספיק

אורית פרקש הכהן: זה לא המון כסף

משה גפני:   אני לא יכול להספיק

אורית פרקש הכהן: זה שלוש שניות, זה 700,000 שקלים

משה גפני: למה זה דחוף עכשיו?      

אורית פרקש הכהן: לא, כדי לעשות את זה

משה גפני: 126-125, הוצאות חירום אזרחיות, מי בעד הפנייה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

משה גפני: אנחנו נמשיך את הפניות ואת ההעברות בישיבות הקרובות